open-index/open-wikipedia-markdown huggingface dataset:
దేవిశెట్టి చలపతిరావు

**దేవిశెట్టి చలపతిరావు** తెలుగు రచయిత,  ఒక ఆధ్యాత్మిక గురువు.  

## బాల్యం, విద్య, తల్లిదండ్రులు
1946 సెప్టెంబర్ 12వ తేదీన గుంటూరు జిల్లా తుర్లపాడు గ్రామంలో జన్మించాడు. తండ్రి వీరరాఘవయ్య, తల్లి పుల్లమ్మ. వీరి నివాసం చిలకలూరిపేట. ప్రాధమికవిద్య తుర్లపాడు గ్రామంలోను, ఉన్నత విద్య చిలకలూరిపేటలోను అభ్యసించి, బాపట్ల వ్యవసాయకళాశాల నుండి బి.ఎస్.సి(వ్యవసాయం) ప్రధమశ్రేణిలో ఉత్తీర్ణులయ్యాడు.

## రచనలు
1994లో వేదాంత విషయాలు సులభంగా అర్థమయ్యేరీతిలో ‘కర్మసిద్ధాంతం’ అనే గ్రంధాన్ని రచించి ప్రచురింపజేశాడు. తిరిగి 2002లోను, 2008లోను, 2009లోను, 2013లోను, 2015లోను, 2018లోను ముద్రణ జరిగింది. 1998లో శుక్లయజుర్వేదము నందలి ‘ఈశావాస్యోపనిషత్తు’ గ్రంధం అందరికి అర్ధమయ్యే విధంగా సరళమైన, వాడుకభాషలో ఈ గ్రంధం వ్రాసి ప్రచురింపజేశాడు. 

ఇవిగాక ‘శ్రీ నారదభక్తిసూత్రాలు’, శంకరాచార్యుల ‘ఆత్మబోధ’, ‘శ్రీ దక్షిణామూర్తిస్తోత్రం’ పై ఎంతో వివరణాత్మకంగా, సోదాహరణంగా, విపులమైన వ్యాఖ్యను వ్రాసి ప్రచురింపచేశాడు. 2013లో సదాశివబ్రహ్మేంద్రసరస్వతి స్వామి ‘ఆత్మవిద్యావిలాసం’, భగవద్గీత 3, 4, 5 అధ్యాయములను ప్రచురింపచేశాడు. 2015 లో ముండకోపనిషత్తు, కఠోపనిషత్తు, భగవద్గీత 6 నుండి 18 అధ్యాయములు ప్రచురింపజేశాడు. 2017 లో బ్రహ్మసూత్రములపై వ్యాఖ్యను ప్రచురింపజేశాడు. 2019లో వివేకచూడామణిపై విపులమైన వ్యాఖ్యను 8 గ్రంధముల భాగాలుగా ప్రచురింపజేశాడు. 2020లో శ్రీగురుగీతను 3 గ్రంధముల భాగాలుగా ప్రచురింపజేశాడు. అలాగే 108వ ఉపనిషత్తు ముక్తికోపనిషత్తును ప్రచురింపజేశాడు. ఇవిగాక విజయవాడ నుండి వెలువడే ధ్యానమాలిక మాసపత్రికలో 2008 నుండి భగవద్గీతను, 2009 నుండి మహాభారతమును ధారావాహికంగా ప్రచురిస్తున్నాడు.

## ఆధ్యాత్మికం
1994 లో ‘ఆధ్యాత్మిక జ్ఞానపీఠాన్ని’ స్థాపించి, ప్రసన్న బండ్లమాంబ రాజమాతాదేవిచే ప్రారంభింపజేశాడు. అప్పటి నుండి ప్రతిరోజూ సత్సంగము, ప్రతినెల గీతాపారాయణలతోపాటు శ్రీకృష్ణ జన్మాష్టమి, గీతాజయంతి, శంకరాచార్యజయంతి, రమణమహర్షి జయంతి, ఆషాఢ - కార్తీక - మాఘ - వైశాఖ పౌర్ణమిల యందు ఆధ్యాత్మిక సదస్సులు, జన్మదినోత్సవం, విజ్ఞానయాత్రలు, వనసమారాధనలు, ధ్యానతరగతులు, వార్షికోత్సవం మొదలగు అనేక కార్యక్రమాలను జరుపుకొనుటలోను, నిరంతర జప, ధ్యాన, ఆత్మవిచారణ, సాక్షీభావన, బ్రహ్మనిష్ఠ మొ||న సాధనలతో, పూర్తి ఆధ్యాత్మిక జీవితం గడుపుచున్నాడు.

## మూలాలు
వర్గం:1946 జననాలు
వర్గం:జీవిస్తున్న ప్రజలు

వర్గం:రచయితలు
వర్గం:కవులు
వర్గం:ఆధ్యాత్మికవేత్తలు
వర్గం:ఆంధ్రప్రదేశ్ రచయితలు
నందు (నటుడు)

**నందు** తెలుగు, తమిళ సినిమా నటుడు, డబ్బింగ్ ఆర్టిస్ట్. 2006లో వచ్చిన ఫోటో సినిమా ద్వారా సినీరంగంలోకి అడుగుపెట్టాడు.

## జననం, విద్యాభాస్యం
నందు అసలు పేరు ఆనంద కృష్ణ నందు. ఇతడు 1988, సెప్టెంబరు 3న తెలంగాణ రాష్ట్రం, హైదరాబాదు లో జన్మించాడు. విద్యాభాస్యమంత హైదరాబాదులోనే పూర్తి చేశాడు.

## వివాహం
2014, ఫిబ్రవరి 9న హైదరాబాద్, నాగోల్ లోని శుభం కన్వెన్షన్ లలో గాయని గీతామాధురితో నందు వివాహం జరిగింది. వారికీ కూతురు దాక్షాయ‌ణి ప్ర‌కృతి, కుమారుడు ధృవధీర్‌ తారక్‌ ఉన్నారు.

## నటించిన సినిమాలు

;డబ్బింగ్ ఆర్టిస్ట్

## వెబ్‌ సిరీస్‌

## మూలాలు

వర్గం:తెలుగు సినిమా నటులు
వర్గం:1988 జననాలు
వర్గం:హైదరాబాదు జిల్లా సినిమా నటులు
ఐశ్వర్య మీనన్

**ఐశ్వర్య మీనన్** భారతదేశానికి చెందిన సినిమా నటి. ఆమె తెలుగు, తమిళ్, మలయాళం, కన్నడ సినిమాల్లో నటించింది.

## బాల్యం, విద్యాభ్యాసం
ఈశ్వర్య మీనన్ కుటుంబం కేరళలోని చెందమంగళం నుండి వచ్చింది, కానీ ఆమె తమిళనాడులోని ఈరోడ్‌లో పుట్టి పెరిగింది. ఆమె ఎస్.ఆర్.ఎమ్ ఇన్‌స్టిట్యూట్ ఆఫ్ సైన్స్ అండ్ టెక్నాలజీ నుండి ఇన్‌స్ట్రుమెంటేషన్ ఇంజనీరింగ్ పూర్తి చేసింది.

## కెరీర్
తమిళ సినిమా కాదలిల్ సోదప్పువదు ఎప్పడి సినిమాతో ఐశ్వర్య మీనన్ అరంగేట్రం చేసింది. ఎమ్ ఎస్ రమేష్ దర్శకత్వం వహించిన దశావళ చిత్రంతో కన్నడ పరిశ్రమలో అక్షరగా పరిచయం అయింది. ఆమె జోగి ఫేమ్ ప్రేమ్ సరసన నటించింది. ఈ చిత్రం 2013 అక్టోబరు 11న విడుదలైంది. ఇందులో మానసిక వికలాంగ బాలికగా ఆమె నటనకు మంచి ఆదరణ లభించింది.

తన తదుపరి తమిళ చిత్రం ఆపిల్ పెన్నే. ఈ చిత్రం తల్లి, కుమార్తె సంబంధంపై ఆధారపడింది, కుమార్తెగా ఐశ్వర్య మీనన్, ఆమె తల్లిగా రోజా నటించారు. ఆమె తర్వాత కన్నడ హర్రర్ కామెడీ నమో బూతాత్మలో నటించింది. ఫహద్ ఫాసిల్‌తో కలిసి నటించింది. తను మలయాళంలో రొమాన్స్ చిత్రం మాన్‌సూన్ మ్యాంగోస్‌లోతో అరంగేగ్రం చేసింది. ఇందులో ఆమె "ప్రాక్టికల్, స్వతంత్ర యువతి" రేఖ పాత్రను పోషించింది. ఆమె ఆ తర్వాత సి.ఎస్ అముధన్ తమిళ్ పదం 2 లోలో నటించి మెప్పించింది.

## టీవీ సీరియల్
శృతి/అఖిలాండేశ్వరిగా తెండ్రాల్

## నటించిన సినిమాలు

## వెబ్ సిరీస్

## మూలాలు

వర్గం:భారతీయ సినిమా నటీమణులు
వర్గం:1995 జననాలు
కుటుంబ కథ చిత్రమ్

**కుటుంబ కథ చిత్రమ్** 2017లో విడుదలైన తెలుగు సినిమా. భాస్కర గ్రూప్‌ ఆఫ్‌ మీడియా బ్యానర్ పై దాసరి భాస్కర్ యాదవ్ నిర్మించిన ఈ చిత్రానికి విఎస్ వాసు దర్శకత్వం వహించాడు.
## కథ
చరణ్ (నందు), పల్లవి (శ్రీముఖి) భార్యభర్తలు. ఇద్దరు కూడా ఉద్యోగస్తులే కావడంతో ఒకరితో మరొకరు సమయం గడిపే అవకాశం దొరకదు. ఈ గొడవలు చూసి వారి ఇంటి వాచ్‌మ్యాన్ (కమల్ కామరాజు) జాలి పడుతుంటాడు.  పల్లవి, చరణ్ మధ్య సమస్యకు ఎలాంటి కారణం దొరికింది? అనేదే మిగతా సినిమా కథ.

## నటీనటులు
*నందు
*శ్రీముఖి 
*కమల్ కామరాజు 
*సూర్య
*బేబీ సంస్కృతి

## సాంకేతిక నిపుణులు
*బ్యానర్: భాస్కర గ్రూప్‌ ఆఫ్‌ మీడియా
*నిర్మాత: దాసరి భాస్కర్ యాదవ్
*దర్శకత్వం: విఎస్ వాసు
*సంగీతం: సునీల్ కశ్యప్
*ఎడిటింగ్ : ప్రవీణ్ పూడి 
*సిమిమాటోగ్రఫీ: మల్హర్‌ భట్‌ జోషి

## మూలాలు


వర్గం:2017 సినిమాలు
వర్గం:2017 తెలుగు సినిమాలు
రైతు స‌మ‌న్వయ స‌మితి

**రైతు స‌మ‌న్వయ స‌మితి**, తెలంగాణ రాష్ట్రంలో వ్యవసాయ కార్యకలాపాలు, అభివృద్ధి, రైతు సంక్షేమం కోసం తెలంగాణ ప్రభుత్వం ఏర్పాటు చేసిన వ్యవసాయ సహకార సంస్థ. ఈ కమిటీల ద్వారా గ్రామస్థాయిలో రైతు పెట్టుబడి సహాయ పథకం, రైతుబంధు పథకంలను పంపిణీ చేస్తుంటారు. తెలంగాణ శాసన మండలి సభ్యుడు పల్లా రాజేశ్వర్ రెడ్డి రైతు సమన్వయ సమితి ఛైర్మన్ గా ఉన్నాడు.

## చరిత్ర
రైతులకు పథకాలు సక్రమంగా అందించడం కోసం తెలంగాణ ముఖ్యమంత్రి కె. చంద్రశేఖర్ రావు ఈ కమిటీని ప్రకటించగా, 2018 ఫిబ్రవరి 26న అమలులోకి వచ్చింది.

## సంస్థ
రాష్ట్రంలోని 1,61,000 మంది రైతులు సభ్యులుగా ఈ సమితి ఏర్పడింది. వివిధ స్థాయిలలోని రైతు కమిటీలు:

* గ్రామస్థాయి - 15 మంది సభ్యులు
* మండలస్థాయి - 24 మంది సభ్యులు
* జిల్లాస్థాయి - 24 మంది సభ్యులు
* రాష్ట్రస్థాయి - 42 మంది సభ్యులు

రాష్ట్ర స్థాయి కమిటీలో శాస్త్రవేత్తలు, వ్యవసాయ అధికారులు, వ్యవసాయ నిపుణులు, రైతులు  ఉంటారు. ప్రభుత్వం ప్రతి 5000 ఎకరాలకు ఒక వ్యవసాయ విస్తరణ అధికారిని నియమించింది.

## కార్పోరేషన్
లాభాపేక్షలేని సంస్థగా ప్రారంభించబడిన కార్పోరేషన్‌లోని సభ్యులు వ్యవసాయ కార్యకలాపాలైన విత్తనాలను విత్తడం, ఉత్పత్తులను కనీస మద్దతు ధరకు అమ్మడం వంటి విషయాల్లో చురుకైన పాత్ర పోషించాల్సివుంటుంది. రైతులు సమావేశాలు నిర్వహించుకోవడానికి, చర్చించుకోవడానికి, ఇతర రైతులతో అభిప్రాయాలు పంచుకోవడానికి ప్రతి 5,000 ఎకరాలకు ఒకటి చొప్పున 2,630 రైతు సంఘ భవనాలు నిర్మించబడతాయి. 137 రైతు వేదికల నుండి మొబైల్ సాయిల్ టెస్టింగ్ ల్యాబ్స్ కూడా పనిచేస్తాయి.

## చైర్మన్లు
*గుత్తా సుఖేందర్ రెడ్డి - మార్చి 2018 నుండి ఆగష్టు 2019
*పల్లా రాజేశ్వర్ రెడ్డి - 17 నవంబర్  2019 నుండి ప్రస్తుతం 
## మూలాలు

వర్గం:తెలంగాణ ప్రభుత్వ సంస్థలు
వర్గం:వ్యవసాయం
పెద్దింటి రామస్వామి నాయిడు

**పెద్దింటి రామస్వామి నాయుడు** (జననం: 31-12-1905) రాజకీయ నాయకుడు, రచయిత.

వీరి స్వస్థలం బొబ్బిలి తాలూకా లోని పిరిడి గ్రామం.
వీరు బలిజిపేట నియోజకవర్గం నుండి 1955 లో ఆంధ్ర రాష్ట్రానికి శాసనసభ్యునిగా ఎన్నికయ్యారు. వీరు ఆంధ్ర విశ్వవిద్యాలయం నుండి యం.ఏ. పట్టభద్రులయ్యారు. రాజకీయల్లో ప్రవేశించి 1945 నుండి కాంగ్రెసు సభ్యునిగా, బొబ్బిలి తాలూకా కాంగ్రెసు అధ్యక్షునిగా, శ్రీకాకుళం జిల్లా కాంగ్రెసు ఉపాధ్యక్షునిగా, ఆంధ్రప్రదేశ్ కాంగ్రెసు సభ్యునిగా విశిష్ట సేవలందించారు. బొబ్బిలి తాలూకా చెరుకుపంటదారుల సంఘము అధ్యక్షుడుగా కూడా పనిచేశారు. వీరు ఆంధ్ర విశ్వవిద్యాలయం సెనెట్ సభ్యుడు. ఇదివరలో ఆంధ్రప్రదేశ్ కాంగ్రెస్ కార్యనిర్వాహకవర్గ సభ్యుడు. వీరి ప్రత్యేక అభిమానం: సారస్వతము, గ్రంథరచన. కర్షకచక్రవర్తి (పద్యకావ్యము) అప్పకవీయ విషయపరిశోధన, శ్రీనాథుని కళాప్రావీణ్యము..

## మూలాలు

వర్గం:ఆంధ్ర రాష్ట్రంలో శాసన సభ్యులు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:తెలుగు రచయితలు
వర్గం:భారత జాతీయ కాంగ్రెస్ నాయకులు
మీ సేవ (తెలంగాణ)

**మీ సేవ** అనేది తెలంగాణ ప్రభుత్వం రాష్ట్ర ప్రజలకు అందించిన ఆన్‌లైన్‌ సేవాకేంద్రం. మీ సేవ కేంద్రాలలో 150కి పైగా ప్రభుత్వ, 600 ప్రైవేట్ సంబంధిత
ఆన్‌లైన్‌ చెల్లింపుల సేవలు అందించడుతున్నాయి. 2018 ఫిబ్రవరిలో ఈ సేవ ద్వారా 10 కోట్ల లావాదేవీలను పూర్తి చేయబడ్డాయి. రాష్ట్ర ఏర్పాటు తరువాత డిజిటల్ లావాదేవీల విభాగంలో తెలంగాణ రాష్ట్రం భారతదేశంలోనే అగ్రస్థానంలో నిలిచింది. ఇందులోని సాఫ్ట్‌వేర్‌ను తెలంగాణ స్టేట్ టెక్నాలజీ సర్వీస్ (టిఎస్‌టిఎస్) అభివృద్ధి చేసి, సహకరిస్తోంది.

## చరిత్ర
2011, నవంబరు 4న ఆంధ్రప్రదేశ్‌లోని చిత్తూరు జిల్లాలో మీ సేవ ప్రారంభించబడింది. 2014, జూన్ 2న తెలంగాణ రాష్ట్రం ఏర్పడిన తరువాత, దీని సేవలు విభజించబడ్డాయి.

## సేవలు
తెలంగాణ రాష్ట్రం 31 జిల్లాల్లోని 4758 ఫ్రాంచైజ్ కేంద్రాల్లో ఈ సేవ ద్వారా ఆన్‌లైన్‌ సేవలను అందిస్తున్నారు. ఇందులో 10 శాతం లాభం ప్రభుత్వానికి, 90 శాతం లాభం లైసెన్స్ పొందిన ఫ్రాంచైజీకి వెళుతుంది.

2018, ఏప్రిల్ 12న పట్టాదారు పాస్ బుక్ లకు ఆధార్ సీడింగ్ నేను మీ సేవ సర్వీసు ప్రొవైడర్స్ కు ఇవ్వబడింది. ఈ సేవ కేంద్రాలలో ఈకెవైసీ పద్ధతిని ఉపయోగించి ఆధార్ ఖాతాకు బయోమెట్రిక్‌లను నవీకరించవచ్చు.

## టి యాప్ ఫోలియో
మీ సేవా 2.0లో భాగంగా మొబైల్ వినియోగదారులకోసం ఒక యాప్ తయారుచేశారు. ఈ యాప్ లో 180 సేవలు, మీ సేవా సేవలు, ఆర్టీఏ సేవలు, ఫీజు చెల్లింపులు, బిల్ చెల్లింపు వంటి సేవలు అందిస్తున్నారు. 2018, ఫిబ్రవరి 28న తెలంగాణ ఐటి మంత్రి కెటి రామారావు ఈ యాప్ ను ప్రారంభించాడు. భారత ప్రభుత్వం రూపొందించిన ఉమాంగ్ మాదిరిగానే టి యాప్ ఫోలియో ఉంటుంది. ఈ యాప్ సమాచార సేవలు, మీసేవా కేంద్రాలు, రేషన్ షాపులు, హై-ఫై హాట్‌స్పాట్‌ల వంటి స్థాన సేవలను కూడా అందిస్తుంది.

## అవార్డులు

* 2018, ఫిబ్రవరిలో హైదరాబాదులో జరిగిన వరల్డ్ కాంగ్రెస్ ఐటిలో విట్సా చైర్మన్ అవార్డు.

## మూలాలు

## బయటి లింకులు
* ఈ సేవ అధికారిక సైట్

వర్గం:తెలంగాణ ప్రభుత్వం
వర్గం:2014 స్థాపితాలు
నిమ్మగడ్డ వెంకట కృష్ణ రావు

నిమ్మగడ్డ వెంకట కృష్ణారావు  గారు, 1909 సెప్టెంబరు 8 న డోకిపర్రు గ్రామంలో జన్మించారు. వీరి తండ్రి రత్తయ్య. కృష్ణారావు గారు, చదువుకునే రోజులలో దేశభక్తి కిరణాలు, ఆయన పై ప్రసరించి స్వాతంత్ర్య సమర ఉద్యమంలో అడుగుపెట్టారు. జిల్లా కాంగ్రెస్ సంఘ కార్యాలయ కార్యదర్శిగా వున్నప్పుడు, ఆయన కాంగ్రెస్ రికార్డులను బ్రిటిష్ పోలీసుల వశం కాకుండా రాత్రికి రాత్రి సురక్షితమైన చోటుకి తరలించారు. 19.6.30 సం. న ఉప్పు సత్యాగ్రహంలో పాల్గొన్నందుకు శిక్ష విధించ బడింది. రాజమండ్రి, తిరుచునాపల్లి జైళ్ళలో శిక్షననుభవించారు.  శాసనోల్లంఘనంలో 11.1.1932 న కాంగ్రెస్ కరపత్రాలు పంచుతుండగా, పోలీసులు అరెస్టు చేసి,  దారుణంగా చావ గొట్టారు. 1942 క్విట్ ఇండియా ఉద్యమంలో పాల్గొనందుకు, పామర్రు సబ్ జైలులో నిర్బంధించారు. వీరు జాతీయ ఉద్యమంలో పెక్కు సంవత్సరాలు ప్రముఖ పాత్ర వహించారు. వీరికి, ఉత్తర  భారత నాయకులతో సన్నిహిత సంబంధాలు  కలిగి ఉన్నారు. ఆంధ్ర పర్యటనలో, గాంధీజీ విరాళాల నిమ్మిత్తం కౌతరం, డోకిపర్రు గ్రామాలను సందర్శించిన్నప్పుడు గాంధీజీకి కనుమూరి రామిరెడ్డి గారి తోటలో వున్న నారింజ, నిమ్మకాయలు ఇవ్వడంతో, గాంధీజీ,1941 సంవత్సర పర్యటనలో, ప్రత్యేకంగా నిమ్మగడ్డ వెంకట కృష్ణారావు గారికి 100 నారింజ, 100 నిమ్మకాయలు పంపమని వుత్తరం రాయడం జరిగింది. 

1921 నుంచి 1946 మధ్య కాలంలో, గాంధీజీ కృష్ణాజిల్లాలో సుమారుగా 6  సార్లు పర్యటించారు. ఆ పర్యటన ఆద్యంతం నిమ్మగడ్డ వెంకట కృష్ణారావు గారి ఆధ్వర్యంలో రూపొందించబడింది. గాంధీజీ ఆంధ్ర ప్రాంతంలో సేకరించిన  విరాళాల మొత్తం విలువ  దేశంలో రెండొవ  స్థానంలో ఉండేది. మొదటి స్థానం పంజాబ్ రాష్టం. కృష్ణారావు గారు ఖద్దరు వ్యాపారం చేస్తూ, విజయవాడలో ప్రముఖ న్యూస్ పేపర్ ఏజెన్సీని నడిపేవారు. భారత ప్రభుత్వం, నిమ్మగడ్డ వెంకట కృష్ణారావు గారిని, 'తామ్రపత్రం ' పురస్కారంతో గౌరవించింది.

## మూలాలు
పోలవరపు గోపాలకృష్ణయ్య

**పోలవరపు గోపాలకృష్ణయ్య**  గారు డోకిపర్రు గ్రామ వాస్తవ్యులు.తండ్రి రామయ్య. రైతు బిడ్డ. ఉప్పు సత్యాగ్రహంలో పాల్గొన్నారు.  7.5.1930 న ఆరు నెలల కఠిన శిక్ష, రు. 20/- జరిమానా విధించారు. రాజమండ్రి, అలీపురం  జైళ్ళలో శిక్ష అనుభవించారు.

## మూలాలు
విడియాలా కాళహస్తిలింగం

**విడియాలా కాళహస్తిలింగం** గారు 1906 సంవత్సరంలో డోకిపర్రు గ్రామంలో జన్మించారు. వీరి తండ్రి వీరభద్రయ్య. కాళహస్తిలింగం గారి వృత్తి టైలరింగ్. 28.7.1930 నాడు ఉప్పు సత్యాగ్రహంలో పాల్గొని రాజమండ్రి, అల్లీపురం జైళ్లలో కఠిన శిక్షను అనుభవించారు.  భారతదేశ స్వాతంత్ర్య సమరయోధులు.భారత ప్రభుత్వం, విడియాలా కాళహస్తి లింగం గారిని, ' తామ్రపత్రం' పురస్కారంతో గౌరవించింది.

## మూలాలు
ఎందుకో ఏమో

**ఎందుకో ఏమో** 2018లో విడుదలైన తెలుగు సినిమా. మహేశ్వర క్రియేషన్స్‌ బ్యానర్ పై మాలతి వద్దినేని నిర్మించిన ఈ చిత్రానికి కోటి వద్దినేని దర్శకత్వం వహించాడు. ఈ సినిమాలో నందు , నోయెల్ సీన్, పునర్నవి భూపాలం ముఖ్య పాత్రల్లో నటించారు.

## కథ
కార్తిక్ (నందు ) సాఫ్ట్ వేర్ ఉద్యోగిగా పని చేస్తూ తనకు నచ్చిన అమ్మాయిని పెళ్లి చేసుకొని సెటిల్ అవ్వాలని ఆశపడుతాడు. నందు ఉంటున్న అపార్ట్ మెంట్ లోకి హారిక (పునర్న‌వి భూపాలం) కూడా అద్దెకు దిగుతుంది.  నందు ప‌ని చేసే సాఫ్ట్ వేర్ కంపెనీలోనే హారిక కూడా జాబ్ జాయిన్ అవుతుంది. ఆఫీసులో వారి ప‌రిచ‌యం కాస్త ప్రేమ‌గా మారుతుంది. ఒక చిన్న సంఘటనతో కార్తీక్ ను అపార్థం చేసుకొని హారిక అతని మీద కోపం పెంచుకుంటుంది. కొన్నాళ్లకు కార్తీక్ మనుసు తెలుసుకొని హారిక ప్రేమించడం మొదలు పెడతుంది. కార్తీక్, హారిక పెళ్లి చేసుకుందామని అనుకొనేలోపు వాళ్ళిద్దరి కార్తీక్ చిన్ననాటి మిత్రుడు ప్రిన్స్ (నోయల్) వస్తాడు. పునర్న‌విని చూసిన ప్రిన్స్ ఆమెపై మోజుప‌డ‌తాడు. 
కార్తీక్ ను రెచ్చగొట్టి హరికను నెలరోజుల్లో ప్రేమలో దించుతా అంటూ కార్తీక్ తో ప్రిన్స్ పందెం కాస్తాడు. మ‌రి ఆ పందెంలో ఎవ‌రు గెలిచారు? మరి ప్రిన్స్ అనుకున్నట్టుగా హారికను దక్కించుకున్నాడా?  అనేదే మిగితా కథ.

## న‌టీన‌టులు
*నందు
*నోయెల్ సీన్
*పునర్నవి భూపాలం
*పోసాని కృష్ణమురళి 
*సుధీర్
*భద్రం
*నవీన్
*సూర్య
*రచ్చ రవి
*‘రాకెట్‌’ రాఘవ
*శేషు

## సాంకేతిక నిపుణులు
*నిర్మాత: మాలతి వద్దినేని 
*కథ-స్క్రీన్‌ ప్లే-దర్శకత్వం: కోటి వద్దినేని 
*ఎగ్జిక్యూటివ్ ప్రొడ్యూసర్: గొల్లపూడి గౌరీశంకర్ రావు 
*సంగీతం: ఎం.జి.కె. ప్రవీణ్‌ 
*కెమెరా: జియస్‌ రాజ్‌ 
*ఎడిటింగ్‌: మధు 
*ఆర్ట్‌: వర్మ 
*ఫైట్స్‌: డ్రాగన్‌ ప్రకాష్‌

## మూలాలు


## బాహ్య లంకెలు

* 

వర్గం:2018 తెలుగు సినిమాలు
భారతీయ కిసాన్ సంఘ్

**భారతీయ కిసాన్ సంఘ్ (బికెఎస్)** అనేది భారతీయ రైతుల సంస్థ. ఇది రాష్ట్రీయ స్వయంసేవక్ సంఘ్, సంఘ్ పరివార్ సంస్థలతో ముడిపడి ఉంది. బికెఎస్ ను 1978 లో దత్తోపంత్ ఠెన్గడీ స్థాపించారు. 2000 నాటికి, బికెఎస్ దేశవ్యాప్తంగా 11,000 గ్రామాలు, 301 జిల్లాల్లోకి విస్తరించిందని రాష్ట్రీయ స్వయం సేవక్ సంఘ్ తెలిపింది.

## స్థాపన
13 మార్చి 1978 న రాజస్థాన్ లో బికెఎస్ మొదటి శాఖ ప్రారంభించబడింది. మార్చి 4, 1979 న రాజస్థాన్ లోని కోటలో జరిగిన బికెఎస్ మొదటి అఖిల భారత సమావేశంలో బికెఎస్ ను అఖిల భారత సంస్థగా దత్తోపంత్ ఠెన్గడీ  ప్రకటించారు. రైతులను సంఘటితం చేసేందుకు ఆర్‌ఎస్‌ఎస్ చేసిన ప్రయత్నాలలో బికెఎస్ ఒకటి.

## 1980 దశకంలో
26 ఫిబ్రవరి 1981 న, బికెఎస్ హైదరాబాద్ లోని ఆంధ్రప్రదేశ్ శాసనసభలో సామూహిక ర్యాలీని నిర్వహించింది. ఇది హరిత విప్లవం తరువాత మొదటి ప్రధాన రైతుల సమీకరణ. ఆంధ్రప్రదేశ్‌లోని కరీంనగర్, నిజామాబాద్, వరంగల్ వంటి ప్రాంతాల్లో రైతుల సమీకరణకు తోడ్పడింది. జూలై 1985 లో, బికెఎస్ రాజస్థాన్ శాసనసభలో ఒక సామూహిక ర్యాలీని నిర్వహించింది, ఇది నిరసన ఉద్యమం, విద్యుత్ ధరలను తగ్గించమని రాష్ట్ర ప్రభుత్వాన్ని ఒత్తిడి చేసింది. 

## తర్వాత చరిత్ర
బికెఎస్ తన ఆరవ జాతీయ సదస్సును 1999 లో హస్తినాపురంలో నిర్వహించింది. ఈ సదస్సు లో ఆర్‌ఎస్‌ఎస్ నేత రాజేంద్రసింగ్ ప్రసంగించారు. ఆ సమయంలో కున్వర్జీ భాయ్ జాదవ్, బికెఎస్ అధ్యక్షుడిగా ఉన్నారు. వీహెచ్‌పీ అధినేత అశోక్ సింఘాల్, అమెరికాలో చదువుకున్న వ్యవసాయదారుడు ఆనంద్ ప్రకాష్ సింఘాల్ బికెఎస్‌లో ముఖ్యమైన పాత్ర పోషించారు.  ఆవు మూత్రం పేటెంట్ హక్కు పొందడంలో వారు కీలకపాత్ర పోషించారు.

## ఇంకా
బికెఎస్ తనను తాను రాజకీయం తో సంబంధం లేని సంస్థగా అభివర్ణిస్తుంది. ఈ సంస్థ రైతుల వ్యవసాయ స్వావలంబనను ప్రోత్సహిస్తుంది.  బికెఎస్ నిర్వాహకులు సాధారణంగా ఆరెస్సెస్ సభ్యులే ఉంటారు. సంస్కృతంలోని ఋగ్వేదం నుండి తీసుకున్న 'కృతి మిత్ కృష్వా' ('మీరే వ్యవసాయం చేసుకోండి') అనేది ఈ సంస్థ నినాదం. నూనెగింజల ఉత్పత్తిలో జన్యుపరంగా మార్పు చెందిన పంటలను ఈ సంస్థ వ్యతిరేకిస్తుంది.

## బయటి లింకులు
*Official Website 

## మూలాలు


వర్గం:సంఘ్ పరివార్
వర్గం:రాష్ట్రీయ స్వయంసేవక్ సంఘ్
వర్గం:సంస్థలు
బండా కార్తీకరెడ్డి

**బండా కార్తీకరెడ్డి**, తెలంగాణ రాష్ట్రానికి చెందిన రాజకీయ నాయకురాలు, హైదరాబాదు మహానగరపాలక సంస్థ మాజీ మేయర్. 2009లో జిహెచ్ఎంసీ ఏర్పడిన తరువాత మొదటి మేయర్ గా పనిచేసింది. ప్రస్తుతం భారతీయ జనతా పార్టీ సభ్యురాలుగా ఉంది.

## తొలి జీవితం
కార్తీక 1977, ఆగస్టు 17న తెలంగాణ రాష్ట్ర రాజధాని హైదరాబాదులో జన్మించింది. ఉస్మానియా విశ్వవిద్యాలయం నుండి సోషియాలజీలో పోస్ట్ గ్రాడ్యుయేట్ చేసింది. క్రీడాకారిణి కూడా.

## రాజకీయ జీవితం
2009, డిసెంబరులో హైదరాబాదు మహానగరపాలక సంస్థకు కాంగ్రెస్ పార్టీ తరపున మొదటి మేయర్ (2009-2012)గా ఎన్నికయింది. 2010లో ఆల్ ఇండియా మేయర్స్ కౌన్సిల్ వైస్ చైర్పర్సన్ అయింది. ఆమె 2014 & 2018 ఎన్నికల్లో సికింద్రాబాద్‌ అసెంబ్లీ స్థానం నుండి కాంగ్రెస్ పార్టీ టికెట్ ఆశించింది. బండ కార్తీకరెడ్డి 18 నవంబర్ 2020న కాంగ్రెస్ పార్టీకి రాజీనామా చేసి భారతీయ జనతా పార్టీలో చేరింది.

## వ్యక్తిగత జీవితం
కాంగ్రెస్ పార్టీ సభ్యుడు బండా చంద్రరెడ్డితో కార్తీక వివాహం జరిగింది. వీరికి ఇద్దరు కుమారులు (కనిష్క్, షోమిక్).

## మూలాలు

## బయటి లింకులు

* జిహెచ్ఎంసీ సైట్
వర్గం:1977 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:జీవిస్తున్న ప్రజలు
వర్గం:హైదరాబాదు జిల్లా మహిళా రాజకీయ నాయకులు
వర్గం:హైదరాబాదు జిల్లా మహిళలు
వర్గం:హైదరాబాదు నగర మేయర్లు
వర్గం:భారతీయ జనతా పార్టీ రాజకీయ నాయకులు
జొన్నలగడ్డ పట్టాభిరామయ్య

జొన్నలగడ్డ పట్టాభిరామయ్య డోకిపర్రు గ్రామంలో జన్మించారు.ఇతని తండ్రి జొన్నలగడ్డ సూర్యనారాయణ. ఇతను 27.3.1932 న బందరు శాసనోల్లంఘనలో విదేశీ వస్తాలయాల ఎదుట పికెటింగ్ చేస్తుండగా అరెస్ట్ చేసి రాజమండ్రి జైలుకు పంపించారు. ఇతను ప్రతి నిత్యం, గ్రామంలో పాకనాటి సత్రం వద్ద దినపత్రికలో ప్రచురితమైన స్వాతంత్రోద్యమ సంఘటనలను చదివి, ఉద్యమకారులకు వివరించేవారు. కృష్ణా జిల్లా స్వాతంత్రోద్యమ తీర్మానాలను రాసేవారు. తరువాతి కాలంలో వీ కుటుంబంతో సహా, మచిలీపట్టణానికి తరలివెళ్లారు.భారతదేశ స్వాతంత్ర్య సమరయోధులు. 
## మూలాలు

## వెలుపలి లంకెలు

వర్గం:స్వాతంత్ర్య సమర యోధులు
వర్గం:కృష్ణా జిల్లా వ్యక్తులు
కనుమూరి రామిరెడ్డి

**శ్రీ కనుమూరి రామిరెడ్డి** గారు, 1908 సం.లో, డోకిపర్రు గ్రామంలో జన్మించారు. వీరి తండ్రి గంగిరెడ్డి. రామిరెడ్డి గారు 8వ తరగతి వరకు చదువుకున్నారు, రైతు బిడ్డ. గ్రామంలోని ప్రజలకు జాతీయోద్యమ భావాలను,సాంస్కృతిక కార్యక్రమాలు (బుర్రకథ, నాటకాలు) ద్వారా పెంపొందించారు. కనుమూరి రామిరెడ్డి గారు 1930 సం.న స్థాపించిన,   డోకిపర్రు కో-ఆపరేటివ్ బ్యాంకుకి వరుసగా మూడు సార్లు సెక్రెటరీగా పనిచేసారు. 22.2.1932, శాసనోల్లంఘన ఉద్యమంలో పాల్గొని, పోలీసు వారి దురహంకార  లాఠీఛార్జీకి గురయ్యారు. క్విట్ ఇండియా ఉద్యమంలో పాల్గొని, అలీపురం జైలులో 11.5.1943 నుండి 27.8.1943 వరకూ కఠిన శిక్ష అనుభవించారు.  18.5.1943 న అలీపురం జైలులో, 12 కొరడా దెబ్బల శిక్షకు గురయ్యారు. వీరి వంటికి  చన్నీళ్ల స్నానం పడదు, కానీ జైలులో వున్నప్పుడు,రోజు చన్నీళ్ల స్నానం చేయడంతో, వారి ఆరోగ్యం పూర్తిగా  దెబ్బతింది, కంటి చూపు సన్నగిల్లింది. కనుమూరి రామిరెడ్డి గారు జైలులో వున్న రోజులలో, బ్రిటిష్ పోలీసులు, ప్రతి రెండు నెలల కాలంలో ఒకసారి వారి  ఇంటి లోకి చొరబడి, కుటుంబ సభ్యులపై అకారణంగా దౌర్జన్యం చేసేవారు. ఇంటిలో వున్న పాలు, పెరుగు వంటి వాటిని నేల పాలు చేసేవారు. స్వాతంత్ర సమరయోద్యమంలో బ్రిటిష్ వారు విధించిన జరిమానాలు నిమిత్తం, వారి రెండున్నర ఎకరాల పొలం కోల్పోయారు. రామిరెడ్డి గారు, వారి కుమారుడికి బాల గంగాధర తిలక్ రెడ్డి, మొదటి  కుమార్తెకు భరతమాత గుర్తుగా భారతిగా, రెండవ కుమార్తెకు గాంధీజీ సతీమణి పేరైనా కస్తూరి, చివరి కుమార్తెకు  ఆజాద్ హింద్ ఫౌజ్  కెప్టెన్ లక్ష్మికి గుర్తుగా విజయలక్ష్మి  అని నామకరణం చేసారు.  ఈయన దేశ స్వాతంత్రం కోసం ఎంతో పరితపించారు, కానీ భారత స్వాతంత్ర ప్రకటన కన్నా ముందే, 1945 సంవత్సరంలో కనుమూశారు.

## మూలాలు
పామిరెడ్డి శేషారెడ్డి

**పామిరెడ్డి శేషారెడ్డి గారు** స్వాతంత్ర్య సమరయోధుడు.

## జీవిత విశేషాలు
శేషారెడ్డి  డోకిపర్రు వాస్తవ్యులు. అతని  తండ్రి రామయ్య. శేషారెడ్డి , ఉప్పు సత్యాగ్రహం ఉద్యమంలో పాల్గొన్నందుకు 1930 జూలై 16న అరెస్టు చేసి  ఆరు నెలల కఠినశిక్ష విధించబడింది. రాజమండ్రి, అలీపురం జైళ్ళలో శిక్ష ననుభవించాడు. బందరులో శాసనోల్లంఘన ఉద్యమకాలంలో పికెటింగ్ చేశారు. 1932 మార్చి 17న  లాఠీ చార్జీకి గురయ్యారు. వీరు తరువాతి కాలంలో, వడాలి గ్రామ మునసబుగా 18  సంవత్సరాలు పనిచేసారు.

## మూలాలు


వర్గం:భారత స్వాతంత్ర్య సమర యోధులు
పామిరెడ్డి సత్యనారాయణ రెడ్డి

**పామిరెడ్డి సత్యనారాయణరెడ్డి**  1920 సం. లో గుడివాడ తాలూకా కు చెందిన డోకిపాను గ్రామంలో జన్మించారు. వీరి తండ్రి రామశాస్త్రులు.  అతను వ్యవసాయదారుడు.

## జీవిత విశేషాలు
అతను  క్విట్ ఇండియా ఉద్యమంలో పాల్గొని 1943 మే 11న అరస్టు కాబడి రెండు సంవత్సరాల కఠిన శిక్షను అలీపురం జైలులో అనుభవించారు. పోలీసులు 18.5.1943 తేదీన,15 కొరడాదెబ్బల  శిక్షను విధించారు. ఈయన కౌతరంలో రైలు పట్టాల ధ్వంసం చేసిన కేసు పై అరెస్ట్ అయ్యారు.

## మూలాలు
పామిరెడ్డి ఘంటారెడ్డి

**శ్రీ పామిరెడ్డి ఘంటారెడ్డి** గారు డోకిపర్రు గ్రామంలో జన్మించారు.  వీరి తండ్రి గంగయ్య.19.6.1930 తేదీన ఉప్పు సత్యాగ్రహంలో పాల్గొన్న కారణంగా రాజమండ్రి, తిరుచునాపల్లి, అలీపురం జైళ్ళలో శిక్ష అనుభవించారు. 14.3.1931 న, గాంధీ-ఇర్విన్ ఒప్పందంతో జైలు నుంచి విడుదలయ్యారు. బందరులో 27.3.1932 నాడు, విదేశీ వస్త్రాలయాల ముందు పికెటింగ్ చేసి పోలీసు వారిచే లాఠీ చార్జీకి గురయ్యారు. వ్యష్టి సత్యాగ్రహంలో పాల్గొన్నందున,  26.4.1941 న అలీపురం జైలులో మూడు నెలల కఠిన శిక్ష,, రు. 100/- జరిమానా విధించారు. డోకిపర్రు దేవాలయాలతో వీరికి ఉన్న అనుబంధం మెండు. జాతీయ కాంగ్రెస్ పధకం "**ఇంటింటి ముద్ద..గుడిలో కూడు**" ద్వారా, గ్రామంలోని స్వాతంత్ర్య సమరయోధులు, ఇంటింటికి తిరిగి అన్నం సేకరించి, దానిని గుడిలో అందరు కలిసి భుజించేవారు. గాంధీజీ షరతు ప్రకారం, హరిజన పేటలో కూడా అన్నం సేకరించాలి. ఈ ఫథకాన్ని పామిరెడ్డి ఘంటారెడ్డి గారు, చాకచక్యంగా గ్రామ అగస్తేశ్వర స్వామి ఆలయంలో అమలు చేశారు.
పామిరెడ్డి వెంకట సుబ్బారావురెడ్డి

**శ్రీ పామిరెడ్డి వెంకట సుబ్బారావు రెడ్డి గారు**, డోకిపర్రు గ్రామంలో జన్మించారు. వీరి తండ్రి రామ శాస్త్రులు. సుబ్బారావు రెడ్డి గారు, రైతు బిడ్డ

, జిల్లా రైతు సంఘ అధ్యక్షులుగా పనిచేశారు. 19.6.1930 తేదీన ఉప్పుసత్యాగ్రహంలో పాల్గొన్న కారణంగా, ఒక సంవత్సరం శిక్ష విధింపబడి, రాజమండ్రి, రాయవెల్లూర్ల జైళ్లలో శిక్ష అనుభవించారు. 11.1.1932 తేదీన జాతీయోద్యమానికి వాలంటీర్లను సమీకరించి నందుకు, గుడివాడలో లాఠీఛార్జీకి గురయ్యారు. 14.1.1932 తేదీన దివి తాలూకా కాజలో అరెస్టు చేసి, రెండేళ్లు కఠిన శిక్ష వేసి, రు.1000.00 జరిమానా విధించారు. రాజమండ్రి, బళ్లారి జైళ్లలో శిక్ష అనుభవవించి, 3.7.1933 న విడుదలయ్యారు. మరల 27.1.1941 న వ్యష్టి సత్యాగ్రహంలో పాల్గొన్నందుకు,4 నెలల కఠిన శిక్ష విధించబడింది. రాజమండ్రి జైలులో శిక్ష అనుభవించారు.
రామిరెడ్డి కోటిరెడ్డి

1925లో **రామిరెడ్డి కోటిరెడ్డి** డోకిపర్రు గ్రామంలో జన్మించారు. వీరి తండ్రి పిచ్చి రెడ్డి. 1945లో క్విట్ ఇండియా ఉద్యమం కింద, కౌతరం రైలుపట్టాల ధ్వంసం కింద పోలీసులు అరెస్ట్ చేసారు. రెండు నెలలు జైలు శిక్ష విధించారు. ఈయన గ్రామంలో హిందీ ప్రచార కర్తగా పని చేసారు. స్వాతంత్రం తరువాత హిందీ టీచరుగా ఉద్యోగ నిర్వహణ చేపట్టి 1988లో పదవి విరమణ చేసారు.

## మూలాలు
పోలవరపు రామారావు

**శ్రీ పోలవరపు రామారావు గారు** సం.1904 లో డోకిపర్రు గ్రామంలో జన్మించారు. తండ్రి పున్నయ్య. రైతు. ఉప్పు సత్యాగ్రహంలో పాల్గొన్నారు. రు.30 లు జరిమానా విధించారు. 12-7-1930 నుంచి ఆరు నెలల కఠిన శిక్షను రాజమండ్రి, అలీపురం జైళ్ళలో అనుభవించారు.

## మూలాలు
ఘంటసాల రత్నకుమార్

**ఘంటసాల రత్నకుమార్** డబ్బింగ్ కళాకారుడు, గాయకుడు, రచయిత. ఈయన గాయకుడు ఘంటసాల రెండో కుమారుడు. ఈయన డబ్బింగ్ ఆర్టిస్టుగా దక్షిణాది భాషల్లోనే కాక హిందీ వెయ్యికి పైగా సినిమాలకు, 15 వేలకుపైగా టీవీ ఎపిసోడ్లకు, 50 కిపైగా డాక్యుమెంటరీలకు పనిచేసాడు. ఎనిమిది గంటల పాటు ఏకధాటిగా డబ్బింగ్ చెప్పినందుకు గాను ఈయన ఇండియా బుక్ ఆఫ్ రికార్డ్స్ లోకి ఎక్కాడు. 30 సినిమాలకు మాటలు అందించాడు.

2021 లో కరోనా వ్యాధిన బడి కోలుకున్న ఈయన జూన్ 10, 2021 ఉదయం చెన్నైలోని కావేరి ఆసుపత్రిలో చికిత్స పొందుతూ గుండెపోటుతో మరణించాడు. అంతకు మునుపు కూడా ఆయన మూత్రపిండాల సమస్యతో బాధ పడ్డాడు.

## కుటుంబం
రత్నకుమార్ కుమార్తె వీణ తెలుగులో అందాల రాక్షసి, తమిళంలో ఉరుమి లాంటి చిత్రాల్లో పాటలు పాడిన నేపథ్యగాయని.

## కెరీర్
బి. ఎస్. సి పూర్తి చేసిన రత్న కుమార్ చెన్నైలోని అడయార్ ఫిల్ం ఇన్‌స్టిట్యూట్ లో చేరి దర్శకత్వ విభాగంలో డిప్లొమా పొందాడు. ఆల్ ఇండియా రేడియో, దూరదర్శన్ లో అనౌన్సర్ గా పనిచేశాడు.
రత్నకుమార్ ముందుగా తన తండ్రి ఘంటసాల వారసత్వాన్ని కొనసాగిస్తూ కొన్ని తెలుగు, తమిళ చిత్రాల్లో పాటలు పాడాడు, కానీ ఆవృత్తిలో ఎక్కువకాలం నిలదొక్కుకోలేకపోయాడు. తర్వాత1978 లో వచ్చిన కంచి కామాక్షి సినిమాతో డబ్బింగ్ కళాకారుడిగా మారాడు.
అరవింద్‌ స్వామి, అర్జున్ సర్జా, వినోద్ కుమార్, కార్తీక్ వంటి నటులకు డబ్బింగ్ చెప్పాడు. అన్నమయ్య తమిళ వర్షన్ లో నాగార్జునకు డబ్బింగ్ చెప్పాడు.

## మూలాలు

వర్గం:2021 మరణాలు
వర్గం:కరోనా వ్యాధి మరణాలు
మహమ్మద్ మాజిద్ హుస్సేన్

**మహమ్మద్ మాజిద్ హుస్సేన్** తెలంగాణ రాష్ట్రానికి చెందిన రాజకీయ నాయకుడు, మెహదీపట్నం డివిజన్ ప్రస్తుత కార్పోరేటర్. 2012-2015 వరకు ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున హైదరాబాదు మహానగరపాలక సంస్థ మేయర్ గా పనిచేశాడు.

## తొలి జీవితం
మాజీద్ హుస్సేన్ తెలంగాణ రాష్ట్ర రాజధాని హైదరాబాదులో జన్మించాడు. హుమాయున్ నగర్ లోని సెయింట్ థెరిసా స్కూల్, బంజారా హిల్స్ లోని సుల్తాన్ ఉలూమ్ కాలేజీలో ఇంటర్మీడియట్, మల్లేపల్లిలోని అన్వర్ ఉలూమ్ కాలేజీలో బీసీఏ చదివాడు.

మాజీద్ హుస్సేన్ తండ్రి, తల్లి ఇద్దరూ రిటైర్డ్ గెజిటెడ్ అధికారులు. తండ్రి ఎం.హెచ్. మక్సూద్ రిటైర్డ్ ఫిజికల్ డైరెక్టర్, హ్యాండ్ బాల్ ఎపి సెలక్షన్ కమిటీ ఛైర్మన్ కాగా... తల్లి ఖైసర్ జహాన్ ప్రభుత్వ బాలికల ఉన్నత పాఠశాల రిటైర్డ్ ప్రధానోపాధ్యాయురాలు. సోదరుడు మహ్మద్ షకీర్ హుస్సేన్ అమెరికాలో సాఫ్ట్వేర్ ప్రొఫెషనల్.

హెచ్‌ఎస్‌బిసిలోని మైగ్రేషన్, క్రెడిట్ కార్డ్ విభాగంలో ఎగ్జిక్యూటివ్‌గా దాదాపు ఐదేళ్లు పనిచేసి, ఉద్యోగాన్ని వదిలి క్రియాశీల రాజకీయాల్లోకి వచ్చాడు.

## రాజకీయ జీవితం
ఎంఐఎం పార్టీ నేత అసదుద్దీన్ ఒవైసీ చేత మాజిద్ హుస్సేన్ ఎంపిక చేయబడి, 2009 జిహెచ్ఎంసి మున్సిపల్ ఎన్నికలలో అహ్మద్ నగర్ డివిజన్ కార్పొరేటర్ గా గెలిచాడు.

2012, జనవరి 4న ఎంఐఎం దూధ్ బౌలి కార్పొరేటర్ ఎంఎ గఫర్, మాజీ మేయర్ బండా కార్తీకరెడ్డి ఇద్దరూ మాజీద్ హుస్సేన్ ను జిహెచ్‌ఎంసి మేయర్‌ అభ్యర్థిగా ప్రతిపాదించారు. 15 నిమిషాల వ్యవధిలో, ఎన్నికల ప్రక్రియ పూర్తికాగా, 31 ఏళ్ల మాజిద్ హుస్సేన్‌ను జిహెచ్‌ఎంసి కొత్త మేయర్‌గా ప్రకటించారు. 21 సంవత్సరాల తరువాత హైదరాబాదు నగరంలో ఎంఐఎం పార్టీ కార్పోరేటర్  మేయర్ గా ఎన్నిక కాబడ్డాడు. ఇప్పటివరకు అతి పిన్న వయస్కుడైన మేయర్ ఇతడే.

2016లో జరిగిన జిహెచ్‌ఎంసి మున్సిపల్ ఎన్నికల్లో మెహదీపట్నం డివిజన్ కార్పొరేటర్‌గా గెలిచాడు.

తెలంగాణ అసెంబ్లీ ఎన్నికల సందర్భంగా నాంపల్లి శాసనసభ నియోజకవర్గం ఎన్నికల ఇన్‌చార్జిగా నియమించబడ్డ మాజీద్ హుస్సేన్, నాంపల్లి కార్పోరేటర్ గా ఎంఐఎం అభ్యర్థి గెలవడంలో కీలకపాత్ర పోషించాడు. 2019 సార్వత్రిక ఎన్నికలలో, కిషన్ గంజ్ స్థానానికి ఎన్నికల ఇన్‌చార్జిగా నియమించబడ్డాడు.

2020 హైదరాబాదు మహానగర పాలక సంస్థ ఎన్నికలలో మళ్ళీ మెహదీపట్నం కార్పోరేటర్ గా గెలుపొందాడు.

ఆయన 2023లో జరిగిన శాసనసభ ఎన్నికలలో నాంపల్లి నియోజకవర్గం నుండి ఎంఐఎం అభ్యర్థిగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి మహ్మద్‌ ఫెరోజ్‌ఖాన్‌పై 2,037 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.
## మూలాలు

## బయటి లింకులు
* జీహెచ్ఎంసీ సైట్ 
* ఏఐఎంఐఎంలో మహ్మద్ మజీద్ హుస్సేన్

వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:జీవిస్తున్న ప్రజలు
వర్గం:హైదరాబాదు నగర మేయర్లు
వర్గం:హైదరాబాదు జిల్లా రాజకీయ నాయకులు
వర్గం:తెలంగాణ శాసన సభ్యులు (2023)
ఎన్. రంగస్వామి

**నటేసన్ కృష్ణసామి రంగసామి, ** (జననం 1950 ఆగస్టు 4) కేంద్ర పాలిత ప్రాంతం పుదుచ్చేరి ముఖ్యమంత్రిగా ఉన్న ఒక భారతీయ రాజకీయ నాయకుడు. అతను గతంలో 2001 నుండి 2006 వరకు పాండిచ్చేరి చివరి ముఖ్యమంత్రిగా, 2006 నుండి 2008 వరకు భారత జాతీయ కాంగ్రెస్ సభ్యునిగా పుదుచ్చేరి మొదటి ముఖ్యమంత్రిగా పనిచేశాడు, తరువాత 2011 నుండి 2016 వరకు తన స్వంత పార్టీ సభ్యుడిగా, ఆల్ ఇండియా ఎన్.ఆర్. సమావేశం. సొంత పార్టీ పెట్టి మూడు నెలల్లోనే ముఖ్యమంత్రి అయ్యి రికార్డు సృష్టించారు. పుదుచ్చేరిలో నాలుగోసారి ముఖ్యమంత్రిగా ఘనత సాధించిన రికార్డు కూడా అతని సొంతం.

## వ్యక్తిగత జీవితం
రంగస్వామి 1950 ఆగస్టు 4న పుదుచ్చేరిలో నాదేసన్ కృష్ణసామి, పాంచాలి దంపతులకు ఒక తమిళ కుటుంబంలో జన్మించారు. అతను ఠాగూర్ ఆర్ట్స్ కళాశాల నుండి బ్యాచిలర్ ఆఫ్ కామర్స్ డిగ్రీని, పుదుచ్చేరిలోని డాక్టర్ అంబేద్కర్ ప్రభుత్వ న్యాయ కళాశాల నుండి ఎల్.ఎల్.బి పట్టా పొందాడు.

## రాజకీయ జీవితం

* 1991, 1996, 2001, 2006, 2021 లో తట్టంచవడీ అసెంబ్లీ నియోజకవర్గం నుండి అలాగే 2011, 2016 లో ఇందిరానగర్ నుండి శాసనసభ సభ్యుడిగా ఎన్నికయ్యారు.
* 1991 – భారత జాతీయ కాంగ్రెస్ సభ్యుడిగా విధాన సభకు ఎన్నికయ్యాడు.
* 1991 - వ్యవసాయ మంత్రిగా నియమించబడ్డాడు
* 1996 – సహకార మంత్రి
* 2000 – విద్యా మంత్రి
* 2001 నుంచి 2008 వరకు : భారత జాతీయ కాంగ్రెస్ నుండి ముఖ్యమంత్రి పదవి 
* 2011 - కాంగ్రెస్ నుండి వైదొలగి తన సొంత పార్టీని స్థాపించాడు.
* 2011 - 2016 - అతను స్థాపించిన ఎన్ ఆర్ కాంగ్రెస్ పార్టీ నుండి పుదుచ్చేరి ముఖ్యమంత్రి పదవి.
* 2016 - 2021 – ప్రతిపక్ష నేత
* 2021 నుంచి ప్రస్తుతానికి - జాతీయ ప్రజాస్వామ్య కూటమి మద్దతుతో పుదుచ్చేరి ముఖ్యమంత్రి పదవిలో ఉన్నారు.

## మూలాలు



## బయటి లింకులు

వర్గం:భారతదేశ రాష్ట్రాల ముఖ్యమంత్రులు
వర్గం:రాజకీయ నాయకులు
వర్గం:1950 జననాలు
వర్గం:పుదుచ్చేరి ముఖ్యమంత్రులు
వర్గం:పుదుచ్చేరికి సంబంధించిన జాబితాలు
లాల్ దర్జా

**లాల్ దర్జా**, 1997లో విడుదలైన బెంగాలీ సినిమా. కోల్‌కతా దంతవైద్యుడు డాక్టర్ నాబిన్ దత్తా గురించి రూపొందిన ఈ సినిమాకు బుద్ధదేవ్ దాస్‌గుప్తా దర్శకత్వం వహించాడు. చిత్రాని లాహిరి, దులాల్ రాయ్ నటించిన ఈ సినిమాలో చంపా, సుభేందు ఛటర్జీ, రైసుల్ ఇస్లాం, ఇంద్రాణి హల్దార్ తదితరులు నటించారు. ఈ సినిమాకు భారతీయ జాతీయ చలన చిత్ర అవార్డులలో ఉత్తమ చిత్రంగా గోల్డెన్ లోటస్ అవార్డు వచ్చింది.

## కథా సారాంశం
47 ఏళ్ళ దంతవైద్యుడైన నబీన్ దత్తా (సుభేందు చటోపాధ్యాయ)కు డార్జిలింగ్‌లో చదువుతున్న కుశాల్ అనే కుమారుడు ఉన్నాడు. నబీన్  భార్య అతనితో విడిపోవాలని కోరుకుంది. తన డ్రైవర్ దినుకు ఇద్దరు భార్యలు సుఖి (నందిని మాలియా), మలోతి (ఇంద్రాణి హల్దార్). దిను భార్యలు అతనితో మంచిగా ఉంటున్నారు, వారికి దిను గురించి ఎటువంటి సమస్యలు లేవు. అతను తన పరిస్థితిని డ్రైవర్ దినుతో పోల్చుకున్నాడు. నబీన్ తనను తాను అర్థం చేసుకోవడానికి ప్రయత్నించాడు. చిరపుంజీలోని తన బాల్యం గురించి, ఎరుపు రంగు గేటు గురించి అతను ఎక్కువగా ఆలోచించాడు. గేట్ ఓపిక కలిగి ఉందని, నబిన్ తనను ఎరుపు రంగు గేటుతో పోల్చుకున్నాడని అతని తల్లి తెలిపింది. చివరకు, తన భార్య - కొడుకు తన నుండి వెళ్ళిపోయిన తరువాత అతను తన సహనాన్ని పెంచుకొని, తనతో ఒంటరిగా జీవించడం ప్రారంభించాడు.

## నటవర్గం
* చంపా
* సుభేందు ఛటర్జీ (నబీన్ దత్తా)
* రైసుల్ ఇస్లాం
* ఇంద్రాణి హల్దార్ (మలోతి)
* బిప్లాబ్ ఛటర్జీ
* హరధన్ బందోపాధ్యాయ

## మూలాలు
 

## బయటి లింకులు

వర్గం:1997 సినిమాలు
వర్గం:బెంగాలీ సినిమాలు
వర్గం:భారత జాతీయ చలనచిత్ర పురస్కార విజేతలు
శ్యాంచి ఆయ్

**శ్యాంచి ఆయ్**, 1953లో విడుదలైన మరాఠీ సినిమా. మరాఠీలో సానే గురూజీ రాసిన శ్యాంచి ఆయ్ పుస్తకం ఆధారంగా ఇది రూపొందించబడిన ఈ సినిమాకు ప్రహ్లాద్ కేశవ్ ఆత్రే దర్శకత్వం వహించాడు. ఇందులో దమువన్నా జోషి, వనమాల, మాధవ్ వాజ్ తదితరులు నటించారు. 1954లో జరిగిన మొదటి జాతీయ చలన చిత్ర అవార్డులలో ఈ సినిమాకు ఉత్తమ చిత్రంగా గోల్డెన్ లోటస్ అవార్డు వచ్చింది. జాతీయ ఉత్తమ చిత్రంగా గోల్డెన్ లోటస్ అవార్డు (స్వర్ణ కమలం) గెలుచుకున్న మొదటి సినిమా ఇది.

## కథా సారాంశం
శ్యామ్ అనే అబ్బాయి, అతని తల్లి చుట్టూ ఈ సినిమా తిరుగుతుంది. ఇందులో శ్యామ్ తల్లి శ్యామ్ ని పెంచే విధానం గురించి చూపబడింది. రచయిత సానే గురూజీ రాసిన *శ్యాంచి ఆయ్* నవల విడుదలైన తరువాత ప్రశంసలు అందుకుంది. శ్యామ్ తల్లి అనారోగ్యం, మరణంతో ఈ చిత్రం ముగుస్తుంది.

## నటవర్గం

* దామువన్నా జోషి
* వనమాల
* మాధవ్ వాజ్
* అరవింద్ రిలే
* శంకర్ కులకర్ణి
* ఉమేష్
* బాబూరావ్ పెంధార్కర్
* సుమతి గుప్తే
* సరస్వతి బోడాస్
* వసంత బాపట్
* ప్రబోధంకర్ ఠాక్రే
* నాగేష్ జోషి
* బాపురావ్ మానే
* పాండురాంగ్ జోషి
* విమల్ గంద్రాస్
* బాబా ఫటక్
* అరవింద్ రిలే
* అశోక్ భట్

## ఇతర సాంకేతికవర్గం
* అసిస్టెంట్ డైరెక్టర్: దమువన్నా జోషి, సీతాకాంత్ చవాన్
* సౌండ్ రికార్డింగ్: ఎన్. ఎస్. నాయర్
* అసిస్టెంట్ సినిమాటోగ్రాఫర్: సదానంద్ అజ్గావ్కర్, జహంగీర్ ఒటివాలా
* ఆర్ట్ డైరెక్టర్: మునవర్ మిస్త్రీ
* కాస్ట్యూమ్ డిజైన్: దగ్డు పాటిల్
* సహ సంపాదకుడు: రాజ్ తల్వార్
* మేకప్: కె. లక్ష్మణారావు, వినాయక్ మోఘే

## అవార్డులు
; 1వ జాతీయ చలన చిత్ర పురస్కారాలు (భారతదేశం)
* 1953: అఖిల భారత ఉత్తమ చలన చిత్రానికి రాష్ట్రపతి బంగారు పతకం

## మూలాలు

## బయటి లింకులు
* వనమాలకు ఒబిట్ (1915-2007) 
* 

వర్గం:1953 సినిమాలు
వర్గం:మరాఠీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
వనమాల

**వనమాల** (వనమాల దేవి) హిందీ, మరాఠీ సినిమా నటి. 1954లో జరిగిన 1వ జాతీయ చలనచిత్ర పురస్కారాలలో ఉత్తమ చిత్రం అవార్డు గెలుచుకున్న *[[శ్యాంచి ఆయ్]] అనే మరాఠీ చిత్రంలో* తల్లి పాత్రలో నటించి గుర్తింను పొందింది.

## జననం
వనమాల 1915, మే 23న మధ్య ప్రదేశ్ లోని ఉజ్జయినిలో జన్మించింది.

## సినిమాలు

# 1965: శ్రీ రామ్ భారత్ మిలన్
# 1953: నాగ్ పంచమి
# 1953: శ్యామ్చి ఆయ్ (శ్యామ్ తల్లి)
# 1948: ఆజాది కి రాహ్ పర్
# 1947: హతిమ్‌టై
# 1945: ఆర్తి
# 1945: పరిండే
# 1944: దిల్ కి బాత్
# 1944: కదంబరి
# 1944: పర్బాత్ పె అప్నా డేరా (మీరా దేవి)
# 1944: మహాకవి కాళిదాస్
# 1943: ముస్కురాహత్
# 1943: షాహెన్ షా అక్బర్
# 1942: రాజా రాణి (రాణి)
# 1942: వసంతసేన (వసంతసేన)
# 1941: పయాచి దాసి (విద్య)
# 1941: సికందర్  (రుఖ్సానా)
# 1940: లపాండవ్

## మరణం
వనమాల 2007, మే 29న  గ్వాలియర్ లో మరణించింది.

## మూలాలు

## బయటి లింకులు
* 

వర్గం:1915 జననాలు
వర్గం:2007 మరణాలు
వర్గం:మధ్య ప్రదేశ్ వ్యక్తులు
వర్గం:హిందీ సినిమా నటీమణులు
వర్గం:బెంగాలీ సినిమా నటీమణులు
త్రిగుణ్

**అరుణ్‌ అదిత్‌** తెలుగు, తమిళ చిత్రాల్లో నటించిన సినిమా నటుడు. ఆయన 2009లో వచ్చిన కథ సినిమా ద్వారా సినీ రంగంలోకి అడుగు పెట్టాడు. అదిత్ అరుణ్ 2022లో తన పేరును త్రిగుణ్ గా మార్చుకుంటున్నట్లు ట్విట్టర్ వేదికగా ట్వీట్ లో ఇట్స్ ద న్యూ మీ త్రిగుణ్ అంటూ ప్రకటించాడు.
## వివాహం
తమిళనాడు తిరువూరులోని శ్రీ సెంథుర్‌ మహల్‌లో త్రిగున్‌ సెప్టెంబరు 3న నివేదితను వివాహమాడాడు.

## నటించిన సినిమాలు

### సినిమాలు

### వెబ్ సిరీస్

## మూలాలు


వర్గం:తెలుగు సినిమా నటులు
పూజ రామచంద్రన్

**పూజ రామచంద్రన్‌** భారతదేశానికి చెందిన మోడల్, విజే, సినిమా నటి. ఆమె తెలుగులో బిగ్‌బాస్ సీజన్ 2లో కంటెస్టెంట్ గా పాల్గొంది.
## నటించిన సినిమాలు

## మూలాలు


వర్గం:భారతీయ సినిమా నటీమణులు
మనీషా ఈరభతిని

**మనీషా ఈరభతిని** తెలుగు సినిమా గాయని, నటి. ఆమె 2018 లో వచ్చిన మ్యూజిక్ వీడియో “అరుపు” పాటతో మంచి గుర్తింపు పొందింది.

## జననం, విద్యాభాస్యం
మనీషా తెలంగాణ రాష్ట్రం, వరంగల్ జిల్లా, హన్మకొండలో జన్మించింది. ఆమె చిన్నతనంలోనే వారి తల్లితండ్రులు ఉద్యోగరీత్యా అమెరికాకు వెళ్లారు. ఆమె కాలిఫోర్నియాలో కంప్యూటర్ సైన్స్ పూర్తి చేసింది.

## సినీ జీవితం
ఆమె 2013లో పాడుత తీయాగా కార్యక్రమంలో పాల్గొన్న తరువాత సంగీత వృత్తిని కొనసాగించడానికి 2014లో తిరిగి స్వదేశానికి వచ్చింది.

## ఫిల్మోగ్రఫీ

### టెలివిజన్

### వాయిస్ ఆర్టిస్ట్

## డిస్కోగ్రఫీ

## మూలాలు
## బాహ్య లంకెలు
* Manisha Eerabathini - YouTube

వర్గం:తెలుగు సినిమా గాయకులు
బొత్స

**బొత్స** తెలుగువారిలో కొందరి ఇంటిపేరు.

* బొత్స అప్పలనర్సయ్య, ఆంధ్రప్రదేశ్ రాష్ట్రానికి చెందిన రాజకీయ నాయకుడు.
* బొత్స ఆదినారాయణ, ఆంధ్ర రాష్టంలో శాసనసభ్యుడు.
* బొత్స సత్యనారాయణ, ఆంధ్ర ప్రదేశ్ రాజకీయ నాయకుడు.
* బొత్స ఝాన్సీ లక్ష్మి, ఆంధ్ర ప్రదేశ్ రాజకీయ నాయకురాలు.

వర్గం:ఇంటిపేర్లు
సామ్రాట్ (నటుడు)

**సామ్రాట్‌ రెడ్డి** భారతదేశానికి చెందిన మోడల్, తెలుగు సినిమా నటుడు.ఆయన 2004లో విడుదలైన యువకులు సినిమా ద్వారా సినిమారంగంలోకి అడుగు పెట్టాడు.సామ్రాట్ బిగ్‌బాస్ సీజన్ 2లోొ కంటెస్టెంట్ గా పాల్గొన్నాడు.
## జననం, విద్యాభాస్యం
సామ్రాట్‌ 1983 ఏప్రిల్ 6లో హైదరాబాద్ లో జి.జీవిత్ రెడ్డి, జయ రెడ్డి దంపతులకు జన్మించాడు. ఆయన పదవ తరగతి వరకు సికింద్రాబాద్ లోని సెయింట్ ప్యాట్రిక్స్ స్కూల్ లో చదివాడు. సామ్రాట్‌ ఉస్మానియా యూనివర్సిటీ నుండి బిఎ పూర్తి చేశాడు.

## సినీ జీవితం
సామ్రాట్‌ 2005లో విడుదలైన యువకులు సినిమా ద్వారా సినీరంగంలోకి వచ్చాడు. ఆయన పంచాక్షరీ, W/O రామ్‌, అహ నా పెళ్ళంట, కొంచెం ఇష్టం కొంచెం కష్టం, కిట్టు ఉన్నాడు జాగ్రత, బావ, మాలిని & కో లాంటి సినిమాల్లో నటించాడు.

## వివాహం
సామ్రాట్‌ 2015లో హర్షిత రెడ్డిని వివాహమాడాడు. ఆయన 2018లో ఆమెతో వీరిద్దరూ విడాకులు తీసుకుని విడిపోయాడు. సామ్రాట్‌ 2020లో కాకినాడలో నవంబరు 5న అంజనా శ్రీ లిఖితను రెండో వివాహం చేసుకున్నాడు.
## నటించిన సినిమాలు

## మూలాలు

వర్గం:తెలుగు సినిమా నటులు
మీర్జా గాలిబ్ (సినిమా)

**మీర్జా గాలిబ్** 1954, డిసెంబరు 10న విడుదలైన హిందీ, ఉర్దూ సినిమా. కవి మీర్జా గాలిబ్ జీవితం ఆధారంగా రూపొందిన ఈ సినిమాకు సోహ్రాబ్ మోడీ దర్శకత్వం వహించారు. భరత్ భూషణ్ గాలిబ్ గా, సురయ్యా అతని ప్రియురాలిగా నటించిన ఈ సినిమా విడుదలైన తర్వాత ప్రశంసలు అందుకుంది. 1954లో జరిగిన రెండవ జాతీయ చలన చిత్ర అవార్డులలో ఈ సినిమాకు ఉత్తమ చిత్రంగా గోల్డెన్ లోటస్ అవార్డు వచ్చింది. రాష్ట్రపతి భవన్‌లో ఈ సినిమా ప్రత్యేక ప్రదర్శన జరిగింది. ఆ కార్యక్రమంలో సురయ్యా మీర్జా గాలిబ్ గజల్స్ పాడగా, ఆమె నటనను అప్పటి ప్రధాని జవహర్‌లాల్ నెహ్రూ ప్రత్యేకంగా ప్రశంసించాడు.

## నటవర్గం
* భరత్ భూషణ్ (మీర్జా గాలిబ్)
* సురయ్యా (మోతీ బేగం/చౌద్విన్)
* దుర్గా ఖోటే (మోతీ బేగం తల్లి)
* ఉల్హాస్ (కొత్వాల్ హష్మత్ ఖాన్‌)
* నిగార్ సుల్తానా (గాలిబ్ భార్య ఉమ్రావ్ బేగం)
* మురద్ (ముఫ్తీ సద్రుద్దీన్)
* ముక్రీ (లాలా మధురాదాస్‌)
* ఇఫ్తేఖర్ (బహాదుర్ షా జఫర్)
* కుమ్ కుమ్ (వేశ్య)

## పాటలు
ఈ సినిమాకు గులాం మహ్మద్ సంగీతం అందించాడు. సురయ్యా, ముహమ్మద్ రఫీ, తలాత్ మహమూద్ పాటలను, గజల్స్‌ను రాశారు.

* "దిల్ - ఇ - నాదన్ తుజే" సురయ్యా, తలాత్ మహమూద్
* "ఫిర్ ముజే డీదా-ఇ-తార్" తలాత్ మహమూద్
* "ఆహ్ కో చాహియే ఏక్ ఉమర్" సురయ్యా
* "హై బాస్ కే హర్ ఏక్ ఉంకే" ముహమ్మద్ రఫీ
* "నుక్త చీన్ హై" సురయ్యా
* "వహ్షాత్ హాయ్ సాహి" తలాత్ మహమూద్
* "జహాన్ కోయి నా హో" సురయ్యా
* "యే నా హమారీ కిస్మత్" సురయ్యా

## అవార్డులు
* జాతీయ చలన చిత్ర పురస్కారాలు
** 1954: ఉత్తమ చలన చిత్రంగా జాతీయ చలనచిత్ర పురస్కారం
** 1954: హిందీలో ఉత్తమ చలన చిత్రంగా జాతీయ చిత్ర పురస్కారం
* ఫిలింఫేర్ అవార్డులు
** ఉత్తమ కళా దర్శకత్వానికి ఫిల్మ్‌ఫేర్ అవార్డు (బి అండ్ డబ్ల్యూ): రూసీ కె. బ్యాంకర్

## బాక్సాఫీస్
1954లో విడుదలైన సినిమాలలో మీర్జా గాలిబ్ సినిమా బాక్సాఫీస్ వద్ద అత్యధిక వసూళ్ళు చేసిన నాల్గవ సినిమాగా నిలిచింది.

## మూలాలు

## బయటి లింకులు
* 

వర్గం:1954 సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
వర్గం:హిందీ సినిమాలు
కాబూలీవాలా

**కాబూలీవాలా**, 1957 జనవరి 4న విడుదలైన బెంగాలీ సినిమా. బెంగాలీ రచయిత రవీంద్రనాధ టాగూరు 1892లో రాసిన చిన్న కథ ఆధారంగా రూపొందిన ఈ సినిమాకు తపన్ సిన్హా దర్శకత్వం వహించాడు. చారుచిత్ర నిర్మించిన ఈ సినిమాలో చాబీ బిస్వాస్, టింకు, రాధమోహన్ భట్టాచార్య, మంజు డే, జిబెన్ బోస్ తదితరులు నటించగా, పండిత్ పండిట్ రవిశంకర్ సంగీతం అందించాడు.

## నటవర్గం
* చాబీ బిస్వాస్ (రహమత్)
* టింకు (మినీ)
* రాధమోహన్ భట్టాచార్య (మినీ తండ్రి)
* మంజు డే (మినీ తల్లి)
* జిబెన్ బోస్ (జైలర్‌)
* ఆశా దేవి (పనిమనిషి)
* కాళి బెనర్జీ (తోటి జైలు శిక్షకుడు)
* జహోర్ రాయ్ (మనిషి సేవకుడైన భోలా)
* న్రిపతి ఛటర్జీ (రుణగ్రహీత)

## అవార్డులు
* జాతీయ చలన చిత్ర పురస్కారాలు
** 1956 - ఉత్తమ చలన చిత్రానికి జాతీయ చలనచిత్ర పురస్కారం
** 1956 - బెంగాలీలో ఉత్తమ చలన చిత్రంగా జాతీయ చిత్ర పురస్కారం
* జ్యూరీ సిల్వర్ బేర్ అసాధారణ బహుమతి - 7వ బెర్లిన్ అంతర్జాతీయ చలన చిత్రోత్సవం

## మూలాలు

## బయటి లింకులు
*   
* 
* కబులివాలా (1956)  www.upperstall.com లో వివరణాత్మక సమాచారం
* రవీంద్రనాథ్ ఠాగూర్ కాబులివాలా అనువాదం

వర్గం:1957 సినిమాలు
వర్గం:బెంగాలీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
మంజు డే

**మంజు డే** (7 మే, 1926 - 30 సెప్టెంబరు, 1989) బెంగాలీ సినిమా నటి, దర్శకురాలు. 1962లో *కారీ సాహెబర్ మున్షి* సినిమాకు 25వ వార్షిక బి.ఎఫ్.జె.ఎ. అవార్డులలో ఉత్తమ సహాయ నటిగా అవార్డు అందుకుంది.

## జీవిత విషయాలు
మంజు 1926, మే 26న పశ్చిమ బెంగాల్ లోని బహరంపూర్ గ్రామంలో జన్మించింది.

## సినిమారంగం
*జిఘన్సా* అనే బెంగాలీ సినిమాలోని నటనతో గుర్తింపు పొందింది. 1950-1960 మధ్యకాలంలో బ్లాక్ అండ్ వైట్ సినిమాలలో పేరొందిన మంజు, సినీ దర్శకులు అజోయ్ కార్, మృణాళ్ సేన్, తపన్ సిన్హా రూపొందించిన సినిమాలలో నటించింది. *షజరుర్ కాంతా*, *అభిషప్తా చంబల్* వంటి చిత్రాలకు దర్శకత్వం వహించి నిర్మించింది.

## సినిమాలు

* *జిఘన్సా* (1951)
* *బియల్లిష్* (1951)
* *రత్నదీప్* (1951)
* *బౌ ఠాకురనిర్ హాత్* (1953)
* *గృహప్రవేష్* (1954)
* *మంత్ర శక్తి* (1954)
* *ఉపహార్* (1955)
* *లక్ష-హీరా* (1956)
* *[[కాబూలీవాలా]]* (1957)
* *పృతిబి అమరే చాయ్* (1957)
* *బర్డిడి* (1957)
* *నీల్ అకాషర్ నీచే* (1958)
* *అభిషప్త చంబల్* (1967)
* *షాజూర్ కాంతా* (1974)
* *అర్పిత* (1983)

## మరణం
మంజు 1989, సెప్టెంబరు 30న మరణించింది.

## మూలాలు

## బయటి లింకులు
* 

వర్గం:1926 జననాలు
వర్గం:1989 మరణాలు
వర్గం:బెంగాలీ సినిమా నటీమణులు
జిబెన్ బోస్

**జిబెన్ బోస్** (1915 - 21 మార్చి, 1975) బెంగాలీ సినిమా నటుడు. బెంగాలీ సినిమాలో హాస్యపాత్రలలో నటించి గుర్తింపు పొందాడు.

## జీవిత విషయాలు
బోస్ 1915లో పశ్చిమ బెంగాల్ లోని కోల్‌కాతాలో జన్మించాడు.

## సినిమారంగం
*1932లో అంక్జిజల్* చిత్రంలో తొలిసారిగా నటించిన బోస్, ఐదు దశాబ్దాలపాటు సినీ పరిశ్రమలో పలు సినిమాలలో వివిధ పాత్రలు పోషించాడు. ఉత్తమ్ కుమార్‌తో కలిసి అనేక సినిమాల్లో పనిచేశాడు.

## మరణం
బోస్ 1975, మార్చి 21న కోల్‌కతాలో మరణించాడు.

## కొన్ని సినిమాలు

* *డురాంటా జాయ్*
* *బీరాజ్ బౌ*
* *దేశబంధు చిత్తరంజన్*
* *మా ఓ మేయే*
* *[[ఆంథోనీ ఫిరింగీ]]*
* *రాజ్‌ద్రోహి*
* *ముఖుజే పరిబార్*
* *అషనాట ఘూర్ని*
* *కిను గోవాలర్ గాలి*
* *త్రిధర*
* *బిపాషా*
* *కాంచర్ స్వర్గా*
* *డుయ్ భాయ్*
* *రాజా-సాజా*
* *చావోవా-పావా*
* *ఇంద్రాణి*
* *బర్డిడి*
* *చావోవా పావా*
* *[[కాబూలీవాలా]]*
* *శేష్ అంకా*
* *చిరకుమార్ సభ*
* *త్రిజామ*
* *శక్తి రాత్*
* *సాగరిక*
* *షాప్ మోచన్*
* *బీరేశ్వర్ వివేకానంద*
* *దాశ్యూమోహన్*
* *రాయ్‌కమల్*
* *జమాలయ జిబంతా మనుష్*
* *ఛేలీ కార్*
* *బసు పరిబర్*
* *కంకల్*
* *క్రిషన్*
* *సిమాంటిక్*
* *మరియాడ*
* *బంధూర్ మార్గం*
* *మంత్రముగ్ధు*
* *మార్గం బెండే డిలో*
* *ప్రతికర్*
* *రాణి రాస్మణి*
* *శేష్ రక్ష*
* *నందిత*
* *దంపతి*
* *సమాధన్*
* *కవి జాయ్‌దేవ్*
* *నిమై సన్యాసి*
* *పరజయ్*
* *పరశ్మోని*
* *హాల్ బంగ్లా*
* *అన్నపూర్ణర్ మందిర్*
* *అంక్‌జిజల్*

## మూలాలు

## బయటి లింకులు
* 

వర్గం:1915 జననాలు
వర్గం:1975 మరణాలు
వర్గం:పశ్చిమ బెంగాల్ వ్యక్తులు
వర్గం:భారతీయ సినిమా నటులు
దో ఆంఖే బారా హాత్

**దో ఆంఖే బారా హాత్**, 1957లో విడుదలైన హిందీ సినిమా. వి. శాంతారాం దర్శకత్వం వహించిన ఈ సినిమాలో వి. శాంతారాం, సంధ్య, బాబూరావ్ పెందర్కర్, ఉల్హాస్, బిఎం వ్యాస్ తదితరులు నటించారు. హిందీ సినిమారంగంలోని క్లాసిక్ సినిమాలలో ఒకటిగా పరిగణించబడుతున్న ఈ సినిమా 8వ బెర్లిన్ ఇంటర్నేషనల్ ఫిల్మ్ ఫెస్టివల్‌లో సిల్వర్ బేర్, యునైటెడ్ స్టేట్స్ వెలుపల నిర్మించిన ఉత్తమ చిత్రం విభాగంలో శామ్యూల్ గోల్డ్‌విన్ ఇంటర్నేషనల్ ఫిల్మ్ అవార్డు కొత్త కేటగిరీలో గోల్డెన్ గ్లోబ్ అవార్డును అందుకుంది. భరత్ వ్యాస్ రాయగా లతా మంగేష్కర్ పాడిన "అయే మాలిక్ తేరే బండే హమ్" పాటకు మంచి ఆదరణ వచ్చింది.

దీనికి స్క్రీన్ రైటర్ జి.డి. మద్గుల్కర్ రచయితగా పనిచేశాడు. 2005లో, *ఇండియాటైమ్స్ మూవీస్* *బాలీవుడ్ సినిమాలలో తప్పక చూడవలసిన టాప్ 25*లో ఈ సినిమాకు స్థానం కల్పించింది. సినిమా షూటింగ్ లో వి. శాంతారామ్ ఒక ఎద్దుతో పోరాడే సీన్ తీసేప్పుడు కంటికి గాయమైంది. ఈ సినిమా 1975లో తమిళంలో *పల్లాండు వాజ్గ,* 1976లో తెలుగులో *[[మా దైవం]]* పేర్లతో రిమేక్ చేయబడింది. 1952లో వచ్చిన *మై సిక్స్ కన్విక్ట్స్* సినిమాను పోలి ఉంటుంది.

## ప్రచారం
సినిమా పోస్టర్లను తయారుచేయడానికి చిత్రకారుడు జి. కాంబ్లేను శాంతారామ్ నియమించాడు. 1957లో కాంబ్లే బొంబాయి ఒపెరా హౌస్‌లో 350 అడుగుల బ్యానర్‌ను తయారు చేశాడు.

## నటవర్గం

* వి. శాంతారాం (ఆదినాథ్, జైలు వార్డెన్)
* సంధ్య (చంపా)
* బాబూరావ్ పెందర్కర్ (సూపరింటెండెంట్)
* ఉల్హాస్ (శంకర్ పాస్సి)
* బిఎం వ్యాస్ (జలియా నై)
* పాల్ శర్మ
* ఎస్కె సింగ్
* గజేంద్ర
* జి. ఇంగవాలే
* చందర్కర్
* త్యాగరాజ్
* ఆశా దేవి (ఖైదీ తల్లి)
* శంకరరావు భోస్లే
* సమర్
* సునీల్
* కేశవరావు డేట్

## పాటలు

## అవార్డులు

## మూలాలు

## బయటి లింకులు
*  
* యూట్యూబ్‌లో డు ఆంఖెన్ బరా హాత్ (1957)

వర్గం:1957 సినిమాలు
వర్గం:హిందీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
ఇంతలో ఎన్నెన్ని వింతలో

**ఇంతలో ఎన్నెన్ని వింతలో** 2018లో విడుదలైన తెలుగు సినిమా. హరిహర చలన చిత్ర బ్యానర్ పై ఎస్‌. శ్రీకాంత్‌ రెడ్డి, ఇప్పిలి రామ్మోహన్‌ రావు నిర్మించిన ఈ చిత్రానికి వరప్రసాద్ వరికూటి దర్శకత్వం వహించాడు. ఈ సినిమాలో నందు , పూజ రామచంద్రన్‌, సౌమ్య వేణుగోపాల్‌ ప్రధాన పాత్రల్లో నటించారు.

## నటీనటులు
*నందు - విష్ణు
* పూజ రామచంద్రన్‌ - తార 
*సౌమ్య వేణుగోపాల్‌ - వందన
*గగన్ విహారి 
*దువ్వాసి మోహన్
*మధునందన్ 
*కిషోర్ దాస్
*వేణు టిల్లు
*సత్తన్న
 
## సాంకేతిక నిపుణులు
*బ్యానర్: హరిహర చలన చిత్ర
*నిర్మాతలు : ఎస్‌. శ్రీకాంత్‌ రెడ్డి, ఇప్పిలి రామ్మోహన్‌ రావు 
*కథ, స్క్రీన్ ప్లే దర్శకత్వం : వరప్రసాద్‌ వరికోటి
*సంగీతం : యాజమాన్య
*డైలాగ్స్: కెవి. రాజామహి, మధు శ్రీనివాస్ 
*ఎడిటింగ్: చోట కె.ప్రసాద్ 
*సినిమాటోగ్రఫీ: ఎస్. మురళి మోహన్ రెడ్డి

## మూలాలు

వర్గం:2018 తెలుగు సినిమాలు
తేజస్ కంచెర్ల

**తేజస్ కంచెర్ల** భారతదేశానికి చెందిన తెలుగు సినిమా నటుడు. ఆయన దర్శకుడు తేజ‌ వద్ద నీకు నాకు డాష్ డాష్ సినిమాకు అసిస్టెంట్ డైర‌క్ట‌ర్‌గా పని చేశాడు. తేజస్ 2014లో విడుదలైన ఉలవచారు బిర్యాని సినిమా ద్వారా సినీరంగంలోకి అడుగు పెట్టాడు.

## నటించిన సినిమాలు

## మూలాలు

వర్గం:తెలుగు సినిమా నటులు
రొటేషన్ చక్రవర్తి

**రొటేషన్ చక్రవర్తి** దాసరి నారాయణరావు నిర్మాతగా తారకప్రభు ఫిల్మ్స్ బ్యానర్‌పై రేలంగి నరసింహారావు దర్శకత్వంలో వెలువడిన తెలుగు సినిమా. ఈ సినిమా 1987, మే 22న విడుదలయ్యింది. 
## నటీనటులు
* దాసరి నారాయణరావు
* శారద
* నరేష్
* సుధాకర్
* రాజ్యలక్ష్మి
* పూర్ణిమ
* హరిప్రసాద్
* సాగరిక
* రమాప్రభ
* శ్రీలక్ష్మి
* కోట శ్రీనివాసరావు
* పి.ఎల్.నారాయణ
* మాడా
* మిక్కిలినేని
* రావి కొండలరావు
* నగేష్ బాబు,
* నర్రా వెంకటేశ్వరరావు
* కాశీ విశ్వనాథ్
* రాఘవయ్య
* వీరమాచినేని
* కాంతారావు
* వంగా అప్పారావు
* సంధ్య
* విజయబాల
* ఝాన్సీ
* హరితా రెడ్డి
* అన్నపూర్ణ
* బేబీ రత్న
## సాంకేతికవర్గం
* దర్శకుడు: రేలంగి నరసింహారావు
* సంగీత దర్శకత్వం: చెళ్ళపిళ్ళ సత్యం
* మాటలు: కాశీ విశ్వనాథ్
* పాటలు: దాసరి నారాయణరావు
* ఛాయాగ్రహణం: హరనాథ్
* కూర్పు: బి.కృష్ణంరాజు
* కళ: మోహన
* నృత్యం: తార 
* నిర్మాత: దాసరి నారాయణరావు

## మూలాలు

## బయటిలింకులు
* 

వర్గం:శారద నటించిన సినిమాలు
వర్గం:విజయ నరేష్ నటించిన సినిమాలు
వర్గం:సుధాకర్ నటించిన సినిమాలు
వర్గం:రమాప్రభ నటించిన సినిమాలు
వర్గం:రావి కొండలరావు నటించిన సినిమాలు
వర్గం:మిక్కిలినేని నటించిన సినిమాలు
వర్గం:దాసరి నారాయణరావు నటించిన సినిమాలు
వర్గం:దాసరి నారాయణరావు రచన చేసిన సినిమాలు
తట్టంచవడి శాసనసభ నియోజకవర్గం

**తట్టంచవాడి శాసనసభ నియోజకవర్గం** పుదుచ్చేరి కేంద్ర పాలిత ప్రాంతంలోని నియోజకవర్గాలలో ఒకటి. ఈ నియోజకవర్గం పుదుచ్చేరి జిల్లా, పుదుచ్చేరి లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు


వర్గం:పుదుచ్చేరి శాసనసభ నియోజకవర్గాలు
ఆకాశవాణి (సినిమా)

**ఆకాశవాణి** 2021లో నిర్మించిన తెలుగు సినిమా. ఏయూ అండ్ ఐ స్టూడియోస్ బ్యానర్ పై పద్మనాభ రెడ్డి నిర్మించిన ఈ చిత్రానికి అశ్విన్ గంగరాజు దర్శకత్వం వహించాడు. సముద్రఖని, వినయ్ వర్మ, తేజ కాకుమాను, ప్రశాంత్ ప్రధాన పాత్రల్లో నటించిన ఈ సినిమా 24 సెప్టెంబర్ 2021న విడుదలైంది.

## చిత్ర నిర్మాణం
ఈ సినిమా టీజర్‌ను 5 మార్చ్ 2021న దర్శకుడు రాజమౌళి విడుదల చేశాడు.ఈ సినిమాలోని  ‘మన కోన’ లిరికల్ పాటను 19 ఏప్రిల్ 2021న నాని విడుదల చేశాడు.ఈ చిత్రాన్ని జూన్‌ 4న విడుద‌ల చేయాలని నిర్మాతలు అనుకున్నారు, కానీ కరోనా సెకండ్ వేవ్ వ‌ల్ల థియేట‌ర్లు తాత్కాలికంగా మూత‌బ‌డ‌టంతో ఈ సినిమా విడుదలను వాయిదా వేశారు.

## నటీనటులు
*సముద్రఖని  
*విన‌య్ వ‌ర్మ‌
*తేజ కాకుమాను 
*ప్ర‌శాంత్
*అజయ్ మంకెనపల్లి
* మైమ్ మధు

## సాంకేతిక నిపుణులు
*బ్యానర్: ఏయూ అండ్ ఐ స్టూడియోస్
*ద‌ర్శ‌క‌త్వం: అశ్విన్ గంగరాజు  
* సంగీతం: కాలభైరవ
*మాటలు: సాయిమాధవ్‌ బుర్రా
*ఛాయాగ్రహణం: సురేష్‌ రగుతు
*ఎడిటర్: శ్రీకర్ ప్రసాద్

## మూలాలు


వర్గం:2021 తెలుగు సినిమాలు
వర్గం:2021 సినిమాలు
షేక్ బుడాన్ బేగ్

**షేక్‌ బుడాన్‌ బేగ్‌** తెలంగాణ రాష్ట్రానికి చెందిన తెలంగాణ ఉద్యమకారుడు, టీఎస్ఐడీసీ మాజీ చైర్మన్‌.
## జననం, విద్యాభాస్యం
షేక్‌ బుడాన్‌ బేగ్‌ ఖమ్మం జిల్లాలో జన్మించాడు. ఆయన వరంగల్‌లో ఆర్‌ఈసీ ఇంజినీరింగ్‌ పూర్తి చేశాడు. 
## రాజకీయ జీవితం
షేక్‌ బుడాన్‌ బేగ్‌ విద్యార్థి దశలోనే రాడికల్ స్టూడెంట్ యూనియన్ ( ఆర్‌ఎస్‌యూ )లో క్రియాశీలకంగా పని చేశాడు. ఆయన సీపీఐలో పని చేసి తెలంగాణ ఉద్యమ సమయంలో  2012లో తెలంగాణ రాష్ట్ర సమితి పార్టీలో చేరాడు.షేక్‌ బుడాన్‌ బేగ్‌ 2014 లో జరిగిన పార్లమెంట్ ఎన్నికల్లో టీఆర్‌ఎస్ తరఫున ఖమ్మం పార్లమెంట్‌ స్థానం నుంచి పోటీ చేసి ఓటమి పాలయ్యాడు. ఆయన 2016 నుండి 2018 వరకు తెలంగాణ రాష్ట్ర పరిశ్రమల అభివృద్ధి సంస్థ (టీఎస్‌ఐడిసి)ఛైర్మన్‌గా పని చేశాడు. షేక్‌ బుడాన్‌ బేగ్‌ 2018 తెలంగాణ శాసనసభ ఎన్నికల సమయంలో 28 నవంబర్ 2018లో తెలుగుదేశం పార్టీ లో చేరాడు. ఆయన తిరిగి 2020లో తెలంగాణ రాష్ట్ర సమితి లో చేరాడు.

## మరణం
షేక్‌ బుడాన్‌ బేగ్‌ 17 మే 2021లో కరోనా సోకడంతో బెంగళూరులోని ప్రైవేట్ ఆసుపత్రిలో చికిత్స పొందుతూ మృతి చెందాడు.

## మూలాలు

వర్గం:తెలంగాణ వ్యక్తులు
వర్గం:ఖమ్మం జిల్లా వ్యక్తులు
మొహమ్మద్ ఫరీదుద్దీన్

**మొహమ్మద్ ఫ‌రీదుద్దీన్‌** - తెలంగాణ రాష్ట్రానికి చెందిన రాజకీయ నాయకుడు. ఈయన జహీరాబాద్ శాసనసభ నియోజకవర్గం నుండి రెండు పర్యాయాలు శాసనసభ్యుడిగా ఎన్నికయ్యాడు. ఈయన 2004లోని కాంగ్రెస్ ప్రభుత్వంలో మైనారిటీ సంక్షేమ శాఖ మంత్రిగా పనిచేశాడు.

## జననం, విద్యాభాస్యం
మొహమ్మద్ ఫ‌రీదుద్దీన్‌ 1957 అక్టోబరు 14లో తెలంగాణ రాష్ట్రం, సంగారెడ్డి జిల్లా, జహీరాబాద్ మండలం, హోతి (బి) గ్రామంలో మహమ్మద్ ఫక్రుద్దీన్, ఫాతిమునిస బేగం దంపతులకు జన్మించాడు. ఈయన హైదరాబాద్ యాకుత్ పురలోని ధర్మవంత్ డిగ్రీ కాలేజీలో బీకాం విద్య పూర్తి చేశాడు.

## రాజకీయ జీవితం
మొహమ్మద్ ఫ‌రీదుద్దీన్‌ కాంగ్రెస్ పార్టీ ద్వారా రాజకీయాల్లోకి వచ్చి హోతి (బి) గ్రామ సర్పంచ్ గా తన రాజకీయ జీవితాన్ని ప్రారంభించాడు. ఆయన 1999లో జరిగిన ఆంధ్రప్రదేశ్ అసెంబ్లీ ఎన్నికల్లో కాంగ్రెస్ పార్టీ నుండి జహీరాబాద్ శాసనసభ నియోజకవర్గం నుండి పోటీ చేసి ఎమ్మెల్యేగా గెలిచాడు. ఆయన 2004లో జరిగిన అసెంబ్లీ ఎన్నికల్లో కాంగ్రెస్ పార్టీ నుండి పోటీ చేసి రెండవసారి ఎమ్మెల్యేగా గెలిచి మైనారిటీ సంక్షేమ శాఖ & సహకార శాఖ మంత్రిగా బాధ్యతలు నిర్వహించాడు. అసెంబ్లీ నియోజకవర్గాల పునర్విభజనలో భాగంగా జహీరాబాద్ శాసనసభ నియోజకవర్గ ఎస్.సి రిసర్వ్డ్ కావడంతో ఆయన 2009లో జరిగిన అసెంబ్లీ ఎన్నికల్లో అంబర్‌పేట్ శాసనసభ నియోజకవర్గం నుండి కాంగ్రెస్ తరపున పోటీ చేసి భారతీయ జనతా పార్టీ అభ్యర్థి జి.కిషన్ రెడ్డి చేతిలో ఓటమి పాలయ్యాడు. తెలంగాణ రాష్ట్రం ఏర్పడక ఆయన 2014లో తెలంగాణ రాష్ట్ర సమితి పార్టీలో చేరాడు. ఫ‌రీదుద్దీన్‌ను 2016లో తెలంగాణ శాసనమండలి ఎన్నికల్లో ఎమ్మెల్యే కోటాలో ఎమ్మెల్సీగా ఎన్నికయ్యాడు. ఆయన 2016 అక్టోబరు 20న ఎమ్మెల్సీగా ప్రమాణస్వీకారం చేశాడు. ఆయన ఎమ్మెల్సీ పదవీకాలం 2021 జూన్ 3న ముగిసింది.
## మరణం
మొహమ్మద్ ఫ‌రీదుద్దీన్‌ అనారోగ్యంతో బాధపడుతూ హైదరాబాద్ లోని ప్రైవేట్ ఆసుపత్రిలో చికిత్స పొందుతూ 2021 డిసెంబరు 29న గుండెపోటుతో మరణించాడు.

## మూలాలు


వర్గం:తెలంగాణ వ్యక్తులు
వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మెదక్ జిల్లా వ్యక్తులు
వర్గం:మెదక్ జిల్లా రాజకీయ నాయకులు
వర్గం:సంగారెడ్డి జిల్లా రాజకీయ నాయకులు
వర్గం:సంగారెడ్డి జిల్లా వ్యక్తులు
ఆఖరీ ఖత్

**ఆఖరీ ఖత్**, 1966 డిసెంబరు 30న విడుదలైన హిందీ సినిమా. హిమాలయ ఫిల్మ్స్ బ్యానరులో చేతన్ ఆనంద్ దర్శకత్వం వహించిన ఈ సినిమాతో రాజేష్ ఖన్నా బాలీవుడ్ కు పరిచయం అయ్యాడు. ఇందులో ఇంద్రాణి ముఖర్జీ, మాస్టర్ బంటీ, నానా పాల్సికర్ తదితరులు నటించారు. ఈ సినిమాకు ఖయ్యామ్ సంగీతం అందించగా, కైఫీ అజ్మీ పాటలు రాశాడు; లతా మంగేష్కర్ పాడిన "బహరోన్ మేరా జీవన్ భీ సన్వారో" పాటకు మంచి స్పందన వచ్చింది. బాలీవుడ్ గైడ్ కలెక్షన్స్‌లో ఈ సినిమాకు 5 స్టార్ రేటింగ్ ఇవ్వబడింది.

చేతన్ ఆనంద్, ఈ సినిమా స్క్రిప్ట్ తో 15 నెలలపాటు నగరంలో తన కెమెరాతో సినిమాటోగ్రాఫర్ జల్ మిస్త్రీతో కలిసి ఎక్కువగా చేతితో పట్టుకున్న కెమెరాతో, నగరంలోని అన్ని శబ్దాలను తీసుకున్నాడు. 1967లో జరిగిన 40వ అకాడమీ అవార్డులలో ఉత్తమ విదేశీ భాషా చిత్ర విభాగంలో తొలిసారిగా భారతదేశం తరపున ఎంట్రీకి పంపబడింది, కాని నామినీగా అంగీకరించబడలేదు.

1979లో శివకుమార్, సుజాత జంటగా పూంతాలిర్ పేరుతో తమిళంలో, 1981లో చిన్నారి చిట్టిబాబుపేరుతో తెలుగుతో రిమేక్ అయింది.

## నటవర్గం
* రాజేష్ ఖన్నా (గోవింద్)
* ఇంద్రాణి ముఖర్జీ (లజ్జో)
* మాస్టర్ బంటీ (బంటు)
* నానా పాల్సికర్
* మన్వేంద్ర చిట్నిస్ (ఇన్స్పెక్టర్ నాయక్)
* మోహన్ చోటి (మోతీ)
* తున్ తున్
* మారుతి రావు
* నకి జెహన్

## పాటలు

ఈ సినిమాకు ముహమ్మద్ జహూర్ ఖయ్యాం సంగీతం అదించాడు. భూపిందర్ సింగ్ సోలో సింగర్ గా అరంగేట్రం చేసాడు.

## మూలాలు

## బయటి లింకులు
* 

వర్గం:1966 సినిమాలు
వర్గం:హిందీ సినిమాలు
నకిరేకల్ పురపాలకసంఘం

**నకిరేకల్ పురపాలకసంఘం**, తెలంగాణ రాష్ట్రం, నల్గొండ జిల్లాకు చెందిన ఒక పట్టణ స్థానిక స్వపరిపాలన సంస్థ. నకిరేకల్ పట్టణం దీని ప్రధాన పరిపాలన కేంద్రం. ఈ పురపాలక సంఘం భువనగిరి లోక్‌సభ నియోజకవర్గం లోని నకిరేకల్ శాసనసభ నియోజకవర్గం పరిధిలో ఉంది.

## భౌగోళికం
నకిరేకల్ 18.26 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 109 కిలోమీటర్ల దూరంలో, జిల్లా కేంద్రం నల్గొండ నుండి 27 కిలోమీటర్ల దూరంలో ఉంది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2021, ఏప్రిల్ 30న జరిగిన పట్టణ స్థానిక సంస్థల ఎన్నికల ప్రకారం రాచకొండ శ్రీనివాస్ చైర్‌పర్సన్‌గా, మురారిశెట్టి ఉమారాణి వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బిక్షం రెడ్డి 
# సునీల్
# చింత స్వాతి త్రిమూర్తులు
# గాజుల సుకన్య 
# వంటేపాక సోమలక్మి
# మంగినిపల్లి ధనమ్మ
# కొండ శ్రీను 
# పన్నాల పావని శ్రీనివాసరెడ్డి 
# చౌగోని రజిత
# చౌగోని అఖిల 
# మురారిశెట్టి ఉమారాణి (వైస్ చైర్‌పర్సన్‌)
# భానోతు వెంకన్న 
# పోతుల రవి 
# గడ్డం స్వామి 
# యసారపు లక్మి వెంకన్న 
# గర్షకోటి సైదులు
# పల్లె విజయ్
# దైద స్వప్న రవీందర్ 
# రాచకొండ శ్రీనివాస్ (చైర్‌పర్సన్‌)
# చెవుగోని రాములమ్మ

## మూలాలు

## వెలుపలి లంకెలు
* నకిరేకల్ పురపాలక సంఘ అధికారిక వెబ్సైటు

వర్గం:నల్గొండ జిల్లా పురపాలక సంఘాలు